“Ilmu Itu Bukan Bilangan ‘A’. Tapi Apa Anak Dapat.” Jika Mahu Anak Hormat Guru, Ibu Bapa Kena Perlu Betulkan 13 Perkara Ni!

Cara guru dan ibu bapa dalam mendidik anak-anak mungkin berbeza. Tapi pengalaman guru memang kita tak mampu menandinginya. Paling hebat kita didik 6-7 orang anak kita sendiri.

Guru dah didik 6 -7 orang anak sendiri dan beratus malahan beribu anak-anak orang lain yang mereka didik seperti anak-anak mereka sendiri. Justeru, kena terima dengan hati terbuka apabila anak kita dihukum.

Manakala tugas guru pula bukan untuk mengajar sahaja, tapi juga untuk mendidik supaya murid-murid menggunakan akal dengan bermoral. Dalam suasana pandemik ini, cabaran ibu bapa dan guru sama-sama hebat.

Jika sebelum ini, tugas mendidik di sekolah namun kini beralih di rumah. manakala guru pula harus  memikirkan strategi terbaik dalam menarik minat anak-anak belajar secara online.

Mudah-mudahan kita dapat membantu membentuk anak-anak dalam masyarakat yang perihatin. Berikut adalah beberapa tip atau panduan yang harus ditanam dalam hati kita sebagai ibu bapa:

1. Anak kita bukan baik sangat.

Walau kat rumah dia taat, dia mungkin nakal di belakang kita. Jadi dia mungkin lawan cakap cikgu, pukul kawan dia, dan buat pelbagai perkara yang kita tidak jangka.

2. Bukan anak kita sorang je kat dalam kelas tu.

Kita kat rumah paling banyak anak 6- 7 orang. Itu pun kita tak mampu nak beri perhatian pada semua. Anak cakap banyak sikit kita dah suruh diam. Bayangkan kita ada anak kembar seramai 40 orang. Macam itulah apa yang cikgu alami sewaktu mengajar anak-anak kita.

3. Anak kita juga pandai menipu.

Jangan percaya sangat dengan cerita-cerita anak kita. Dia mungkin menipu. Tidak kiralah seyakin mana kita dengan kesolehan dia, dia mungkin menipu. Siasat dan jangan cepat melatah. Nanti kita yang malu.

4. Anak kita layak dimarah.

Anak kita bukan malaikat. Dia tidak sempurna. Dia pasti melakukan banyak silap. Dia perlu dididik. Karakter dia di rumah dan di sekolah tidak sama. Dia mungkin sangat annoying waktu di dalam kelas dan kita takkan tahu itu. Jika dia dimarah, itu tandanya gurunya sedang mendidiknya.

5. Ingat semula kenapa kita hantar dia kesekolah.

Untuk dia jadi diva kah? Sampai tidak boleh diusik.

Untuk dia jadi samseng? Sampai tidak boleh dijentik.

Untuk dia jadi biadap? Sampai tidak boleh dididik.

6. Dia sedang dididik. Dengan cara yang kita suka, mahupun tidak suka

Jika tidak boleh terima orang lain didik dia dengan cara yang tidak sama dengan didikan kita, jangan hantar dia ke sekolah. Kita tidak boleh harapkan orang ikut cara kita. Cara kita tidak semestinya betul.

7. Kita tak mampu berikan semua ilmu yang diperlukannya.

Kita perlukan guru-guru. Kita mungkin pakar kimia, tapi kita tak tahu matematik, geografi, biologi dan sebagainya. Kita mengharapkan guru mencurahkan ilmu kepada anak kita. Hormati mereka.

8. Duit bukan segalanya.

Kita mungkin kaya. Tapi duit tidak mampu jadikan anak kita sempurna. Duit tidak boleh membentuk akhlaknya. Dia perlu didik, diajar, dibentuk. Baru dia mampu menjadi manusia.

9. Kita tak mampu membentuknya seorang diri.

Anak kita perlu dilatih hidup dengan masyarakat. Dia perlu diajar bagaimana menghadapi dunia yang ganas di luar sana. Dia perlukan sekolah sebagai langkah pertama untuk memahamkan dia bagaimana untuk survive di dunia ini. Guru lah yang akan membantu kita membuatnya melihat dunia. Beri guru-guru itu ruang untuk membantu kita.

10. Kita bukanlah orang yang paling betul dalam dunia.

Cara guru dan kita mungkin berbeza. Tapi pengalaman mereka mendidik memang kita tak mampu menandinginya. Paling hebat kita didik 6 -7 orang anak kita sendiri. Mereka dah didik 6 -7 orang anak sendiri dan beratus malahan beribu anak-anak orang lain yang mereka didik seperti anak-anak mereka sendiri.

11. Jangan sombong dengan guru-guru. Allah sebut darjat mereka tinggi di dalam al-Quran.

Mereka bukan sahaja bekerja kerana gaji, tapi mereka melakukan amal jariah dengan memberi ilmu yang bermanfaat kepada ribuan manusia, dan amal ini allah kira sahamnya walaupun setelah mereka meninggal dunia. Amal kita?

12. Ilmu anak kita takkan berkat tanpa redha gurunya.

Tanamkan itu dalam peribadi anak-anak kita. Yang 11A tapi jika biadap dengan guru belum tentu berkat ilmunya, belum pasti tenang hidupnya. A kurang tidak apa. Asalkan tidak kurang adabnya. Biar berkat ilmunya. Kejayaan akan datang dalam pelbagai cara.

13. Guru-guru sentiasa mengingatkan anak kita agar hormat ibu bapanya.

Ibu bapa sentiasa menjadi sentimen utama yang digunakan oleh guru-guru untuk menasihati anak-anak kita. Mengapa kita tak boleh buat perkara yang sama? Satu sahaja, kerana kita rasa kita lebih bagus dari segenap segi daripada guru-guru anak-anak kita.

Justeru itu, Berlapang dadalah. Ilmu itu bukan bilangan “A”. Tapi apa yang anak kita dapat untuk dia jadikan panduan untuk jalani kehidupan di dunia dan diakhirat.

Terima kasih.

Sumber: Sekolah Rendah Islam Alor Setar (Facebook)


Bawang & Madu Sebagai Antibiotik, Begini Nak Amalkannya!

Membantu meningkatkan imun tubuh dalam melawan penyakit seperti selesema mahu pun demam, umumnya boleh diperolehi daripada pengambilan makanan yang berkhasiat dan tinggi vitamin c.

Selain itu, cara alternatif juga boleh dilakukan dengan menggunakan bahan yang sedia ada di dapur.

Nak tahu caranya, di sini dikongsikan untuk manfaat semua.

antibiotik semulajadi

Dah 3-4 hari Ammar batuk-batuk. Buat cara steam bawang putih dan lemon tak jalan, minum air delima tak jalan juga. Semalam tengah malam dah mula demam. Mamanya juga dah mula jangkit.

Bila demam kena lah start dengan antibiotik. Jadi tadi mama dia start bancuh antibiotik semulajadi ni.

Saya tawakal juga ni, petua diberi seorang doktor juga.

Guna 2 bahan sahaja:

1. Madu asli
2. Separuh bawang holland

Bawang dipotong 4-6 bahagian
Masukkan madu 2 sudu kecil. Guna sudu plastik untuk handle madu.
Biarkan 1 jam hingga dia mula keluar jus
Nak cepat goncangkan sikit bekas ya

Dah dapat airnya bagi minum 1 sudu pada baby. (Baby 12 bulan keatas saja)
Dewasa pun boleh. Rasa dia macam ubat batuk ada efek mint mint sikit.

Alhamdulillah memang berkesan petua antibiotik bawang & madu ni. Bawang ada anti bacteria dan anti inflamasi semulajadi. Madu pula dah sememangnya penawar.

Pagi ini batuk dalam 70% berkurang. Kahak pun bunyi dalam dada baby dah mula longgar.

Sekarang bukan sebarang boleh pergi klinik dan hospital kalau ada simptom demam dan batuk. Silap haribulan kena kuarantin berhari-hari. Tak nak lah sampai begitu.

Kita cuba dulu cara semulajadi ni InsyaAllah menjadi.


“Isteri Jangan Ungkit & Melenting, Suami Tak Ambil Kesempatan.” Isu Suami Jadi Suri Rumah, Ini Reaksi Dr Say Shazril!

Isu suami menjadi suri rumah sepenuh masa kembali tular dan menjadi topik perbualan hangat di kalangan warganet.

Ia berikutan satu laporan akhbar berkenaan isu tersebut sehingga menjadi perdebatan di laman media sosial melaporkan.

Masing-masing meluahkan pandangan berkenaan isu ini. Ada yang menyokong tak kurang yang kurang bersetuju.

isu ini turut mendapat reaksi daripada Doktor selebriti, Dr. Say Shazril yang memberikan pendapat mengenai perkara tersebut.

Menurut bapa kepada dua orang cahaya mata, memang ada Di antara segelintir suami yang berasa selesa menjadi suri rumah sepenuh masa.

“Teringin sy nak tahu pandangan kalian mengenai tajuk ni sebab my followers always give the best & mature life experiences & opinions thus far. Kalau komuniti di Facebook rata2 mesti akan terus menghukum tapi bagi sy komuniti di Instagram sedikit open minded.

“Sepanjang posts sy mengenai rumah tangga pun ada followers yg bercerita suami mereka selesa jadi SAHD (Stay At Home Dad) cuma persoalannya sekarang APA PANDANGAN ANDA PABILA ISTERI MENGGAJIKAN SUAMI KERANA SUAMI LEBIH RELA JADI SURI RUMAH,” ujarnya.

Menurutnya lagi, situasi sedemikian mungkin berlaku atas faktor semasa yang telah berubah.

Secara peribadinya, dia berpendapat tidak menjadi satu masalah untuk suami untuk menjadi suri rumah sepenuh masa sekiranya dapat menjalankan tanggungjawab sebagai ketua keluarga dengan baik.

“Dari sudut agama mengatakan “hukum suami menjadi suri rumah adalah tidak digalakkan jika tidak diredhai oleh isteri. Namun jika isteri meredhainya, maka itu dibenarkan”. Dari pandangan sy sendiri, TERPULANG KEPADA PASANGAN MASING2.

“Bagi sy tanggungjawab hakiki seorang suami adalah to provide tak kire betapa kecilnya gaji suami itu berbanding isterinya tapi tunjang utama mestilah ditanggung suami dari segi tempat tinggal, makanan & pakaian.

“Bini kalau nak ringankan beban suami dengan bayar sekali its up to bini, suami tak boleh minta apetah lagi memaksa. Cuma bagi sy it feels weird kalau hujung bulan bini sy cakap “ubby, i dah bank in RM2k untuk elaun u”. Makes me feel sedikit defeated.

“Nevertheless, zaman dah berubah. As long as suami tu berfungsi & bukan biawak hidup, bersyukur sesangat dah Better ada husband yg take care wellbeing anak2 & rumah daripada husband yg culas segala2nya.

“Mungkin ada yg pandang sy & Dr Sheikh sebagai SAHD tapi walaupun sy duduk rumah sy akan pastikan tanggungjawab sy which is to earn for my family terpelihara.

“Biarlah goyang tulur tapi sekiranya goyangan itu membuahkan hasil daku rela bergoyang,” tulisnya lagi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Balkoni Kediaman Ni Memang Awesome, Macam-macam Pokok Ada. Ni Tuan Rumah Kongsikan Tip Nak Buat Begitu!

Kata orang hendak seribu daya, tak hendak seribu dalih. Begitulah yang mungkin boleh dikaitkan dengan perkongsian kali ini. Bayangkan, walaupun  rumah yang dihuni oleh Encik Fendi Isa bersama keluarga tercinta tidak mempunyai tanah untuk bercucuk tanam, namun itu semua tidak menghalang keluarga ini memiliki ruang laman yang cukup indah dan menarik.

Subur dengan pelbagai jenis tanaman disusun atur sempurna di ruangan balkoni kediamannya. Nampak begitu memukau.

Untuk itu, sebagai satu perkongsian ilmu untuk pemilik kediaman rumah tinggi yang lainnya, jom semak.

TIPS UTK SETUP MINI GARDEN DI BALKONI RUMAH TINGGI

Salam geng2 deko semua. Since ramai yg PM tanya saya, tips utk setup dan maintain CONTAINER GARDEN di balkoni rumah tinggi mcm yg saya buat ni, so saya share lah kat sini utk rujukan. Semua tips ni adalah berdasarkan pengalaman saya semata-mata.

1. Pastikan ukuran luas balkoni sebelum membeli peralatan dan pokok-pokok utk elakkan masalah tidak cukup ruang yg akan menyebabkan taman nampak crowded. Berbeza taman di ruang tanah rumah bawah yg agak luas utk menempatkan pokok-pokok yg banyak.

2. Pilih kombinasi pokok2 yg berbeza-beza dari segi fizikal bagi menampakkan taman lebih menarik dan tidak bosan seperti a) Bentuk daun: Bulat, bujur, tirus b) Warna daun: Hijau, kuning, merah c) Ketinggian: Tinggi, rendah, mendatar, menjalar d) Jenis: Berbunga, tidak berbunga

3. Gunakan bentuk dan warna pasu yang pelbagai dan bersesuaian dgn pokok bagi menampakkan kelaian dan variasi pada taman

4. Pastikan kita tahu sifat pokok berkenaan utk membolehkan ianya hidup subur dengan penjagaan yang bersesuaian: a) jenis tidak boleh kena matahari secara terus b) jenis tidak boleh menangkung air di bahagian akar c) jenis kena siram tiap-tiap hari atau selang masa d) jenis pokok yang perlu cahaya matahari terus dan lain-lain

5. Gunakan rak, stool atau alas utk menyusun atau meletak pokok bagi memberi kepelbagaian ‘rythm’ kepada susunan pokok utk menampakkan taman lebih menarik, bukan hanya satu paras yg sama.

6. Siram pokok atau sembur (misting) mengikut jenis pokok (ada pokok perlu siram setiap hari, ada dua hari sekali dan ada perlu siram hanya sekali seminggu), namun jumlah air mestilah dikawal memandangkan pokok2 ini berada di dalam pasu. Air berlebihan boleh menyebabkan akar pokok rosak dan pokok akan mati.

7. Gunakan tanah yg sesuai dan telah dikompos dengan baja. Ada dijual dia kedai2 bunga atau pasar raya.

8. Perlu dibaja, sekurang-kurangnya 2-3 minggu sekali sama ada baja utk daun atau bunga. Baja utk kombinasi bunga dan daun ada dijual di nurseri. Namun kalau hanya pokok berdaun, memadai menggunakan baja utk daun shj.

9. Memandangkan taman berada di aras tinggi, gunakan tanah dan pasu yg lebih berat utk elakkan pokok terbalik dan jatuh akibat angin atau hujan yg lebat. Kalau nak gantung, kena pastikan ianya didrill dgn kuat dan gantungan kuat dan selamat.

10. Sekiranya rutin kerja kita menyebabkan kita selalu ‘outstation’, sila pastikan kita tanam pokok2 di taman kita yg tidak memerlukan siraman setiap hari. Kalau tak, balik outstation pokok akan layu atau mati. Kalau beli pokok di IKEA, biasanya di label ada ditulis siap2 tempoh siraman pokok berkenaan.

11. Rajin-rajin la tgk2 pokok berkenaan kalau2 ada serangga perosak yg boleh menyebabkan pokok mati. Kalau ada, boleh guna racun serangga yg boleh dibeli di kedai tanaman.

12. Masa beli pokok di kedai, tanya penjual berkenaan mengenai sifat pokok berkenaan utk elakkan pokok cepat mati.

13. Utk elakkan lantai menjadi kotor semasa menyiram, gunakan pasu pendua atau pelapik. Biasanya pokok2 dlm pasu tidak memerlukan air yg banyak seperti pokok di atas tanah, so memadai siram terus ke tanah di dalam pasu, bukannya siram dari atas pokok bagi elakkan air meleleh keluar yg menyebabkan lantai kotor. Saya hanya guna satu cawan air utk satu pasu. Itu sudah cukup.


Jaga Hati Mak Ayah, Barulah Hidup Berkat. Deep Perkongsian Ini Buat Yang Bergelar Anak

________________________________________________________

Dengan suami/isteri boleh sekali sekala terasa hati.. lepas tu baik balik..

Dengan adik beradik boleh nak bergaduh.. tapi kalau boleh settle kita settle lah..

Dengan kawan-kawan boleh nak kutuk mengutuk, tak jejas pun hidup..

Tapi..

Dengan mak ayah jangan sesekali terasa hati, bergaduh, mengutuk.. sekali buat seumur hidup kita tak berkat selagi mereka tak maafkan.

Sebab itu dengan mak ayah ni kena banyak mengalah, tak kisah lah jahat macam mana pun mereka kalau jumpa mesti salam cium tangan.

Kerana tanpa tangan mereka tu kita tak dapat hidup sejahtera sehingga sekarang..

Tangan itulah yang mandikan kita, tukar lampin kita, cebuk kita, suap kita makan, bancuh susu dan sapu minyak telon kat perut masa kita meragam gara perut masuk angin dulu..

Ingat tu kawan-kawan !

Kalau kita tahu menghargai Mak Ayah insyaallah anak-anak kita pun akan tahu menghargai kita nanti..


Nak Bibir Pink Macam Baby, Gunakan 3 Bahan Ni Je!

Setiap wanita pasti berasa beruntung jika memiliki bibir berwarna merah-kemerahan semulajadi. Tanpa perlu mencalit lipstik sekali pun, seulas bibir tampak begitu cantik dan menggoda. Ini sekali gus menjadikan senyuman anda lebih memikat dan manis dipandang.

Pun begitu, pelbagai faktor telah menyebabkan bibir seorang wanita boleh menjadi gelap dan lebam. Misalnya kesan daripada kerap memakai lipstik, kurang minum air, terdedah dengan cahaya matahari dan pelbagai sebab lainnya.

Bagi mengembalikan semula rona bibir sihat semulajadi, ada baiknya anda usahakan dengan menggunakan scrub bibir yang boleh dihasilkan sendiri. Ini sebagaimana yang dikongsikan oleh Puan Fahaniza di dalam akaun facebooknya. Jom semak!

“Bibir dah kusam kan,ye la segala mak nenek lipstik kita dah letak ni.Kadang jadi gelap nampak lesu je bibir tu.

Tambah pulak sekarang musim panas,kurang minum air.Dah jadi kuping kering bibir tu.Kesian bibir jangan pulak pegi kopek.Kang bertambah luka nanti.

Meh Kak Niza ajar buat lips scrub.Mudah sangan guna 3 bahan je.”–Fahaniza

Lips Scrub

Bahan-bahan:
1 sudu gula, 1 sudu serbuk kayu manis & 1 sudu minyak zaitun

*Kalau tak da olive oil boleh gantikan dengan madu tak pun minyak kelapa dara.

Cara penyediaan:

2. Dah siap masuk je bekas yang comel.Yang mudah korang nak guna selalu.Tupperware kecik-kecik pun boleh jek.

Ini pula rakaman video special daripada Puan Fahaniza untuk anda.

Meh kak Niza velanjer cara nak scrub bibir uols.Jangan lupa sebarkan ye.Jangan lupa folo Fahaniza Bakri ye.


“Dah Mula Rasa Tak Suka Dapur.” Fasha Sandha Muat Naik Kapsyen Beri Bayangan Tengah Hamil

Tanda tanya pelakon cantik manis ini berbadan dua bermula apabila melihat perubahan bentuk badannya apabila kelihatan baby bump.

Namun, empunya diri masih berdiam dan enggan berkongsi cerita. Mungkin kerana keguguran yang lalu menyebabkan pelakon, Fasha Sandha mengambil langkah enggan berkongsi lebih awal.

Namun, perkongsiannya di laman instagram menguatkan andaian  netizen apatah lagi tulisannya seolah-olah memberitahu yang dia kini sedang mengalami alahan.

Cuaca tak berapa ok, ibu pun tak berapa sihat, balik dari kerja hanya sempat buat Nasi goreng paling malas Di abad ini pada famili.

Terbaru Fasha memuat naik gambar bersama suami dan anak-anak dengan kapsyen yang menguatkan lagi dirinya sedang berbadan dua.

Rata-rata yang membaca perkongsian tersebut mengucapkan tahniah selain memintanya untuk berhati-hati serta banyakkan berehat.


10 Cara Nak Buat Hati Suami Makin Sayang Kepada Isteri

Setiap isteri perlu berusaha untuk memikat suaminya setiap hari. Terkena panah arjuna katanya.

Seorang isteri memang perlu selalu memikat suaminya.

Lelaki menunjukkan sayangnya dengan mengambil berat, risaukan anda. Tetapi mereka amat sukar meluahkan kata-kata.

Bimbang cintanya kian pudar? Cuba 10 cara ini untuk memikat suami dan keluarkan taman di hatinya.

1. “Abang, kenapa tak pergi klinik lagi? Kan demam”.

Bukan anda sahaja yang perlu dimanjakan. Tetapi suami anda juga. Orang lelaki selalunya lemah badan apabila sakit dan demam. Bawanya ke klinik, jaga ubatnya, lap dahinya yang panas. Dia tidak meminta, tetapi mengharapkannya. Inilah masanya anda hendak jadi misi pujaan hati suami.

2. Lembut

Cuba berbual lemah-lembut dengan suami anda. Tambahkan dengan senyuman anda yang manis. Jika ingin dia membantu anda, jangan lupa puji usahanya. Panggil dia dengan panggilan mesra seperti abang, sayang, my superhero. Pasti laju dia datang bila dipanggil nanti.

3. Comel

Semua suami pasti suka melihat isterinya cantik. Tetapi, kerja rumah yang banyak buatkan anda tidak sempat bergaya juga. Cara mudah menjadi comel adalah dengan memotong rambut ikut gaya kesukaannya. Jika suka pakai seluar track, apa kata cuba gaya sporty. Tukar-tukar gaya di rumah agar nampak segar sentiasa.

4. Makan bola, tidur bola, minum pun bola

Orang lelaki sangat sinonim dengan kopi dan bola. Beri dia masa untuk keluar minum dengan kawan-kawannya. Biarkan dia conquer remote control tv pada hari perlawanan. Dan, jangan lupa belajar buat kopi yang sedap juga. Barulah dia teringatkan anda waktu minum di luar nanti.

5. Percaya

Pertanyaan Awak kat mana, awak kat mana memang comel didengar. Tetapi kalau berulang-ulang kali agak memeningkan juga. Kadangkala suami anda tidak dapat menjawab panggilan anda dengan mesra. Dia mungkin bersama boss jadi kenalah macho juga. Hantar sms kata rindu dan dia pasti akan telefon bila sudah lapang nanti.

6. Ibumu, ibuku jua

Pernah dengar tak nak pikat anak, pikat ibunya dahulu? Tunjukkan bahawa anda menjaga anak dan cucu-cucunya dengan baik. Sayanginya seperti ibu anda sendiri. Tawan hati ahli keluarga lain dengan ringan tulang sewaktu kenduri. Korek cerita lama sewaktu dia membesar dan ketawa bersama mereka.

7. Masak

Orang kata pikat suami dengan perutnya kan? Memang betul. Cuba belajar masakan kegemarannya. Tanyakan resipi atau belajar terus dari ibunya. Sudah pasti cubaan kali pertama hingga ke lapan tidaklah begitu menjadi. Percayalah anda ada banyak masa untuk mencuba. Bila si dia kata Ok lulus maknanya anda telah berjaya!

8. Sambut

Buka pintu dan beri senyuman manis sewaktu suami pulang ke rumah. Jika tidak sempat kerana menjaga bayi atau sedang memasak, tegurnya dengan mesra sebaik anda bertemu. Anda boleh siap sejukkan secawan jus oren untuknya juga. Dia memahami anda sedang sibuk tapi sangat menghargai sambutan kecil begini.

9. Hadiah

Sekali-sekala, cuba belanja makan sewaktu anda keluar. Atau isi penuh minyak keretanya. Hadiahkan sesuatu yang anda mampu dan dia menyukainya. Beritahu dia itu adalah hadiah kerana dia selalu membantu dan menyayangi anda tanpa syarat. Dia pasti akan rasa sangat dihargai.

10. Teman

Menjadi penumpang dalam perjalanan jauh memang buat kita mengantuk kan. Cuba bertahan dan temaninya berbual. Waktu inilah cerita-cerita tergendala dapat dibincangkan. Urut lembut bahunya. Siapkan bekalan kopi dan stok lagu-lagu kegemarannya. Anda boleh karaoke juga jika dia sudi mendengar.

Sumber: tzkrh.com


“Semua Geng Lelaki Nih. Moga Hadirnya Baby Aaron Menguatkan Lagi Kasih Sayang Kalian.” Izreen & Suami Kongsi Berita Kelahiran Anak Pertama, Netizen Ucap Tahniah

Pelakon Izreen Azminda selamat melahirkan anak lelaki di sebuah pusat perubatan di ibu negara, Sabtu lalu. Izreen atau nama penuhnya Izreen Azminda Aznam, 34, berkongsi berita gembira tersebut di laman Instagramnya semalam.

Anak sulung hasil perkahwinan kedua bersama pemuzik bebas, Muhammad Radzi Abdul Wahid atau lebih dikenali sebagai Ude itu diberi nama Aaron Ibrahim.

Menerusi perkongsian tersebut, Izreen meluahkan rasa syukur dan gembira kerana segala urusannya berjalan dengan lancar.

“Syukur alhamdulillah.. Semuanya berjalan dgn lancar dan baik skali.. Terima kasih bg semua yg mendoakan utk saya dan baby.. SABTU (29/6/2019).. 1.46AM.. “AARON IBRAHIM BIN MUHAMMAD RADZI” ❤,” tulis Izreen dikapsyennya.

Izreen, 34, dan Ude, 31, mendirikan rumah tangga pada 8 Ogos 2017 dalam satu majlis tertutup di Damansara.

Terdahulu, Izreen pernah berkahwin sebelum ini dengan jurukamera, Muhammad Riza. Hasil perkahwinan tersebut, dikurniakan seorang anak lelaki, Muhamad Adrian Umar, 6.

Manakala, Ude pernah mendirikan rumah tangga bersama Intan Liana Saleh pada Mac 2013 namun bercerai pada Mac 2018. Hasil perkahwinan mereka dikurniakan dua cahaya mata, Arish Muqri dan Ariq Murqi.

Dalam pada itu, Ude juga turut memuat naik sekeping gambar tangan bayi dengan kapsyen yang cukup ringkas.

“Alhamdulillah.. ❤” tulis Ude atas kelahiran bayi sulungnya bersama Izreen.

Jika Izreen yang masih lagi menutup ruangan komen di instagramnya, Ude pula mengambil pendekatan berbeza.


Allahuakbar, Kanak-Kanak Maut Terjatuh Dari Kerusi Bayi.

Sayu hati apabila mendapat berita mengenai kanak-kanak maut di Johor akibat terjatuh dari kerusi bayi di restoran.

Kanak-kanak lelaki berusia dua tahun meninggal dunia selepas terjatuh dari kerusi bayi (baby chair) di sebuah restoran dekat Taman Sutera di sini, petang semalam.

Dalam kejadian jam 3 petang itu, kanak-kanak itu dikatakan sedang makan bersama keluarganya di restoran sebelum terjatuh menyebabkan kepalanya terhentak di lantai.

siasatan awal mendapati, ketika makan, kanak-kanak itu menolak meja menggunakan kakinya menyebabkan kerusi bayi yang didudukinya terjatuh.

“Ketika sedang makan, kanak-kanak berkenaan bertindak luar kawalan dengan menolak meja menggunakan kakinya hingga menyebabkan kerusi bayi terjatuh dan kepalanya terhentak di lantai.

“Dia kemudian menangis dengan kuat sebelum pengsan, Bapa kanak-kanak itu kemudian membawanya ke sebuah hospital swasta di Iskandar Puteri sebelum disahkan meninggal dunia oleh pegawai perubatan yang bertugas,”

Sumber : Hmetro


“Anak Yang Sulung Masih Sekolah, Yang Kecil Baru Satu Tahun.”  Ibu Anak 8 Genggam PhD, Sungguh Inspirasi!

Bukan calang-calang wanita yang mampu menggalas tanggungjawab yang berat pada satu masa iaitu bergelar ibu dan juga mahasiswa.

Lebih kagum apabila dikurnikan lapan orang anak ketika melanjutkan Untuk melanjutkan pelajaran dalam bidang Doktor Falsafah (PhD). Sungguh inspirasi!

Wanita yang dimaksudkan adalah Dr Zatilfarihiah seorang ibu yang hebat yang dapat menyelesaikan penyelidikan biokimia pergigiannya sambil membesarkan lapan orang anak yang berusia di antara satu hingga 14 tahun.

“Anak yang sulung masih bersekolah dan yang kecil baru sahaja berusia satu tahun sembilan bulan.

“Jika diingatkan semula, saya tidak dapat membayangkan bagaimana saya dapat melalui ini semua, ia sangat mencabar, lebih-lebih lagi saya mempunyai anak kecil.”

Selain menjalankan tanggungjawab sebagai ibu dan pelajar PhD, Dr.Zatilfarihiah juga merupakan seorang pensyarah di sebuah kolej tempatan.

Katanya, cabaran membesarkan anak-anak menjadikannya lebih berdisiplin dalam bab pengurusan masa.

Pengorbanan yang paling banyak dilakukan oleh Dr Zatilfarihiah sepanjang tempoh pengajian PhD ialah masa rehat.

Selain memastikan tugasan dan penyelidikan siap dalam tempoh masa yang ditetapkan, dia juga memberikan tumpuan sebaik-baiknya pada keluarganya.

Ujar Dr Zatilfarihiah lanjut, membesarkan anak sambil belajar sebenarnya bukanlah perkara mudah.

Ceritanya, pada April 2017 ketika dia mula-mula mendaftar untuk pengajian PhD, dia sudah mempunyai lima orang anak dan sepanjang pengajiannya, dia melahirkan tiga orang anak lagi.

Mengandung, bersalin sambil belajar adalah cabaran yang harus ditempuhi namun semua itu tidak mematahkan semangatnya untuk meneruskan pengajian. Baginya apa yang dilaluinya itu adalah rahmat Tuhan buat dia dan keluarganya.

Hampir setiap hari, Dr Zatilfarihiah akan bangun untuk menelaah pelajarannya.

Kemudian pergi ke makmal pada jam 8 pagi hingga 5 petang untuk menyiapkan kertas kajian dan menjalankan eksperimen.

Dia mengaku perkara tersebut memenatkannya namun dia bersyukur kerana sebagai seorang pensyarah dia cepat menyesuaikan diri dengan keadaan itu.

Menurut Dr Zatilfarihiah, suaminya sangat menyokong perjalanannya sebagai pelajar PhD. Ibu bapa kandung dan ibu bapa mertuanya juga turut sama membantu menjaga anak-anaknya ketika dia sibuk menjalankan tugas.

Nyata bukan mudah untuk melanjutkan pelajaran setelah bergelar ibu pada masa yang sama juga menggalas tanggungjawab sebagai mahasiswa.

Sesungguhnya ia adalah pengorbanan yang berbaloi buat Dr Zatilfarihiah setelah penghujungnya berjaya memperolehi PhD. Kisah yang sungguh inspirasi buat mereka yang bergelar ibu.


Hormat Tuan Rumah, Fynn Jamal Nasihat Ibu Bapa Didik Anak Adab Beraya

Dalam kita bergembira menyambut hari raya yang mulia ini, ada beberapa perkara juga yang perlu dititikberatkan seperti adab.

Adab berhari raya juga sangat penting terutama apabila beraya sebagai tetamu di rumah orang lain.

Bagi memupuk kesedaran beradab ketika beraya, ibu bapa sangat memainkan peranan penting sebagai contoh yang boleh diikuti oleh anak-anak kelak.

Mengupas isu yang sama, penyanyi Fynn Jamal turut sempat berkongsi beberapa khidmat nasihat khasnya kepada para ibu bapa agar mendidik anak menyantuni hari raya.

“Sedikit pesanan khidmat masyarakat kepada semua ibubapa dlm mendidik anak menyantuni pagi raya.

“Dapat sampul- Terus masuk beg. Jangan hafal siapa bagi sampul mana. Jangan buka sampul depan orang yang memberi walaupun alasan nak tengok so boleh bagi sama timpal.

“Ini akan ajar anak kita bersyukur dgn rezeki Allah SWT, bukan makhluk bernama pak itam atau mak uteh sebagai pemberi rezeki. Apa ada, berapa pun collection, Alhamdulillah dah,” tulisnya.

Selain itu, menerusi hantaran yang dimuat naik di laman Instagramnya, Fynn juga selitkan adab ketika menziarahi rumah orang walaupun mempunyai anak autisme sekalipun.

“Masuk rumah orang- duduk sebelah kita. Anak ada autism ke, ada ADHD ke, ada hyperthyroid ke ada demam kepialu apetah lagi, jangan bagi anak berlegar-legar.

“Melainkan tuan rumah mmg ada sediakan ruang bermain, suruh anak-anak kita have fun, jgn bagi anak kita keluar masuk bilik rumah orang.

“Jangan guna ‘alah budak-budak’ atau ‘anak aku ada condition, sila understanding sikit’. We adapt, bukan dunia utk kita. ini akan ajar anak kita hormat privacy orang.

Bukan itu sahaja, Fynn juga berkongsi adab jika mahu pulang untuk menjaga hati tuan rumah.

“Sebelim masuk rumah orang, create code word sesama keluarga. contoh- ‘laksa penang’. The moment rasa nak balik, pandai-pandailah mention dalam conversation so yanh lain faham.

“Bukan hanya mak pak boleh pakai code word, anak-anak pun berhak. So kalau nak balik tu, takde la bunyi benci sangat pergi rumah orang. Ini akan ajar anak kita adab menjaga hati orang sambil menjaga mental sendiri,” tambahnya lagi.

Dalam pada itu, Fynn juga menegaskan bahawa jika tiga perkara yang dikongsikannya itu sukar dilakukan, maka tidak sesuai untuk bertandang ke rumah orang.

“Kalau tiga benda ni dirasakan leceh, percayalah, tak usah bertandang hanya WhatsApp atau call keluarga dan teman-teman, minta maaf tahun ni tak dapat datang.

“Instead, kita pilih tarikh dan jemput je orang datang rumah kita. At least anak kita buat perangai dalam rumah sendiri tak kacau sesiapa,” katanya.

Fynn Jamal yang popular dengan lagu Arjuna Beta ini juga banyak berkongsi tentang kesedaran autisme melalui anak angkatnya Bakti Arjuna Fitri Abdullah.

Namun, pada November 2017, Fynn mengambil keputusan untuk menimang anak angkatnya yang keduanya iaitu Sakti Kencana Fitri.

Sumber: Instagram Fynn Jamal


“Walau Tidak Ber’Bin’kan Namanya, Dia Sentiasa Sayangkan Kami Tanpa Minta Balasan.” Aaron Aziz Kongsi Kisah Bapa Tiri Yang Ramai Tak Tahu, Buat Netizen Sebak

Pendedahan pelakon Ombak  Rindu mengenai bapa tirinya sedikit mengejutkan. Sementelah sebelum ini dia tidak pernah bercerita mengenai hal tersebut.

Menerusi perkongsiannya semalam, Dato’ aaron Aziz bercerita mengenai zaman kecilnya yang tidak dibesarkan oleh bapa kandung. Sebaliknya dia hanya mendapat kasih sayang yang dicurahkan bapa tirinya, Abdullah Md Dawood.

Menurut  Aaron, selepas ditinggalkan oleh bapa kandungnya ketika masih kecil, dia tetap berbangga kerana dididik dan dibesarkan oleh bapa tirinya biar tiada pertalian darah.

“Bagi saya individu yang sentiasa membuatkan saya tersentuh ialah seseorang yang sentiasa memberikan yang terbaik tanpa meminta balasan. Bapa tiri saya, Abdullah Md Dawood merupakan insan yang dimaksudkan itu.

“Dialah satu-satunya figura bapa yang saya kenal sejak bapa kandung saya tinggalkan saya sejak kecil,” kongsi Aaron menerusi entri di Instagramnya.

Tambahnya lagi, dia bersyukur dikurniakan bapa tirinya yang sentiasa menggembirakan hati ibunya serta adik-beradik lain.

“Dia menggembirakan hati ibu saya, menjalankan tanggungjawabnya dengan penuh adil. Malah, dia juga melayan kami adik-beradik seperti anak kandungnya sendiri dan sampai ke hari ini dia tiada langsung anak yang berbinkan namanya.

“Walau kami tidak di’bin’kan atas namanya, dia sentiasa menyayangi kami tanpa pernah meminta balasan,” tambahnya.

Perkongsian Aaron turut mendapat respon daripada bapa tirinya yang menganggap cucu-cucunya adalah hadiah tidak ternilai dalam hidupnya.

“Terima kasih anakku. Sudah menjadi tanggungjawab saya untuk melihat anak-anak saya terus gembira.  Kamu semua telah berikan saya hadiah tak ternilai dalam hidup iaitu cucu-cucu saya semua,” tulis Abdullah.

Status yang menyentuh hati itu turut mmendapat reaksi dari netizen yang rata-rata memuji hubungan baik antara Aaron dan ayah tirinya.


‘Video Call Aje’. Terbaik Mak Datuk Rosyam Nor , Siap Gantung Banner!

Pandemik Covid-19 belum berakhir dan masih ada risiko berlaku penularan mendadak sekiranya kita lalai dan alpa dalam mengamalkan norma baharu kehidupan seharian.

Walaupun Perdana Menteri telah memberi kelonggaran untuk kunjungan Hari Raya Aidilfitri iaitu hanya dibenarkan pada hari pertama perayaan sahaja dengan di kalangan jiran terdekat dan keluarga yang tinggal dalam negeri yang sama dengan had maksimum 20 orang pada satu-satu masa. Namun tidak bermakna kita alpa dengan SOP (prosedur operasi standard) kesihatan.

SOP kesihatan seperti penjarakan sosial, pemakaian penutup hidung dan mulut, dan amalan kebersihan kendiri seperti penggunaan pensanitasi tangan sepanjang sambutan perayaan ini. Dalam pada itu, pastikan rumah sentiasa bersih seperti basuh pinggan mangkuk, sudu garpu, periuk ain-lain selepas digunakan untuk menjamu tetamu yang hadir,

Biarpun, kerajaan telah memberi kelonggaran untuk meraikan hari raya pertama, namun bagi ibu kepada Datuk Rosyam Nor sebaliknya. Menerusi perkongsian di instagram miliknya, beliau telah memuat naik gambar ibunya berdiri disebelah banner yang bertulis ‘Kami keluarga Biahsudin (Wok) mengucapkan terima Selamat Hari Raya Maaf Zahir Batin. Mohon maaf tahun ini kami sekeluarga tidak terima kunjungan ‘Video Call Aje’.

IKUTI PERKONGSIAN INI.

“VIDEO CALL AJE” ya MAK Tapi Mak aku tunjuk

Menyahut arahan Kerajaan dan KKM.
Walaupun rumah mak aku dekat Kg Melayu Subang aje. 10 minit dari rumah aku. Tapi sebab mak dah umur 80 tahun,kami sekeluarga dan keluarga adik beradik yang semua ya tinggal di KL mengambil keputusan tidak balik kampung beraya tahun ni.

Sebab Gantung Banner kerana takut kami tak balik orang lain pulak datang.

Sebab kalau raya rumah mak aku jadi tumpuan beratus anak cucu,anak cucu saudara. Sebab dalam keluarga mak aku dia saja yang masih hidup. Jadi anak cucu semua akan datang bertandang.

Maafkan kami sekeluarga. Untuk kebaikan bersama

InshaAllah ada umur tahun depan kita RayaSakan okey

CARA YANG BAGUS

Malah tindakan ibunya telah menarik perhatian netizen yang menyokong tindakan sebagai langkah berhati-hati untuk mengelak sebarang jangkitan.


10 Tip  Buat Dapur Segar Berkilat Sebelum Raya, Hanya Guna Lemon Jer. Wanita Ni Kongsikan Caranya!

10 Teknik Buat Dapur Segar Berkilat Guna Lemon Sebelum Raya

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya tak lama lagi. Mesti ruangan dapur berkecah dan kuat bau masakan kan.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7-Buang bau hapak

Kulit lemon kau jangan buang, letak dalam kabinet, segar je udara dalam kabinet. Tak hapak.

8- Buang bau hanyir

Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Cuci papan pemotong

Lebihan lemon kau ambil dan gosok cuci papan pemotong supaya tak lekat bau ikan daging

10- Hilangkan kesan kopi

Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon mudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

Boleh #Share tips dapur berkilat dengan lemon ni, mudah dan yang penting kita tak bazirkan lebihan lemon kita dah guna.

Fyza Shah
Suka tips DIY.


“Duit Tak Sama Dengan Nyawa.” Rindu Suapan Anak, Ibu Rider Arwah Muhaimin Luah Rasa Sebak

Hati ibu mana yang tidak sedih apabila anak yang dikandung selama  9 bulan telah pergi mengadap Ilahi terlebih dahulu.

Biarpun anak itu telah mendiirikan rumah tangga, kenangan indah bersama anak itu tetap menjadi momen manis untuk dikenang.

Sebak dengan luahan ibu kepada penghantar makanan, Muhaimin Said, 34 yang maut dirempuh kenderaan utiliti sukan (SUV) dalam kejadian di Jalan Haji Sirat, Meru, 3 September lalu.

RINDU SUAPAN ARWAH

“Hari Rabu, dia bawa mak cik ambil darah di Klinik Rantau Panjang dan hari Jumaat dapat tahu dia dah meninggal dunia, mana mak cik tak terperanjat.”

“”Dia anak kesayangan mak cik, segala urusan mak cik dia uruskan, kalau balik kerja bawa makanan dia suapkan mak cik.”

Begitulah luahan ibu kepada arwah Muhaimin Said,  Zailan Soid, 72, yang ditemui pada pada sesi Penyerahan Faedah Perkeso di rumahnya di Jalan Haji Musran Rantau Panjang.Klang Selangor.

Menurut laporan Sinar Harian, Penyerahan faedah Perkeso disampaikan oleh Ketua Eksekutif Perkeso, Datuk Seri Dr Mohammed Azman Aziz Mohammed kepada balu Allahyarham Muhaimin, Nur Izwana Othman, 26.

Balu Allahyarhammenerima Faedah Orang Tanggungan berjumlah RM837 sebulan yang dibayar seumur hidup serta Faedah Pengurusan Mayat sebanyak RM2,000 untuk sekali bayar mengikut Skim Keselamatan Sosial Pekerjaan Sendiri (SKSPS).

DUIT TAK SAMA DENGAN NYAWA

Dengan  linangan air mata, warga emas ini memuji anak bongsunya daripada enam adik beradik.

“Mak cik pakai lampin pakai buang setiap malam, anak-anak tak bagi ke tandas kerana bimbang jika jatuh. Kalau saya belum pakai, dia akan pakaikan.

“Kuku saya pun dia potongkan. Banyak kenangan dengan arwah, bila nampak baju kerja dia mak cik akan menangis.”

“Duit tak sama dengan nyawa tapi nak buat macam mana sudah ketentuan ALLAH SWT. Dia memang anak yang baik.”

Tinggal kenangan, arwah baru dua minggu bernikah. Isteri arwah Nur Izwana buat masa  tinggal bersama ibu mertuanya sebelum memikirkan soal kerja bagi meneruskan kehidupan.


“Bagilah Saya Ibu Yang Lahirkan Buat Benda Tu” Neelofa Terkilan Individu Reveal Muka Bilal

Baru-baru ini tular seorang pengguna laman sosial telah berkongsi dan menyebarkan wajah anak kepada pelakon dan usahawan, Neelofa di platform tersebut.

Namun, perbuatannya itu telah membuatkan ibu kepada Muhammad Bilal ini terkilan seolah-olah tidak menghormati dirinya serta suami sebagai ibu bapa kepada bayi tersebut.

“Macam ni lah.. sebagai seorang ibu, sudah tentulah perkara tersebut menyinggung perasaan saya. Kalau you all nampak kat luar (Bilal), takkan saya nak sorok muka dia?

“Kemudian you all share dan upload, macam you tak hormati kehendak saya. Kenapa you nak buat next step bila saya pun belum buat lagi? Bagilah saya sebagai ibu yang melahirkan buat benda tu,” katanya yang dipetik dalam portal Gempak.

Dalam pada itu, Neelofa turut memohon agar dia diberikan sedikit ruang dan tidak lagi bertanyakan tentang anaknya.

“Saya rasa pasal Bilal ni banyak dah saya share. Rasanya cukuplah. Sampai masanya nanti kita akan kongsikan.

“Saya dan suami sudah pun rancang bila nak keluarkan wajah anak, cuma tak tahu kenapa perlu jadi yang pertama nak sebar?” tambahnya.


Minyak Masak Naik Harga, Pakar Kimia Ini Beri Solusi Guna Air fryer, Siap Bagi Tip Cara Masak Lebih Selamat.

Trending mengenai minyak masak naik harga. Ramai yang meluahkan rasa tidak puas hati mengenai keperluan barang paling utama ini.

Ikuti lanjut mengenai coretan beliau dari aspek sains mengenai cara masakan yang lebih selamat menggunakan perkakasan masak modern.

Memandangkan harga minyak masak telah meningkat lebih daripada 43%, maka kita sudah patut mengurangkan penggunaan minyak masak dalam menggoreng. Antara alternatif yang praktikal adalah dengan menggunakan penggoreng elektronik aka air fryer. Sebelum anda berhajat untuk membeli satu, jom baca ulasan yang saya pernah kongsikan dulu.

Ramai yang sukakan makanan yang bergoreng disebabkan teksturnya yang ranggup dan rasanya yang sedap. Umum maklum yang makanan digoreng ini tinggi kandungan lemak yang mana dikaitkan (walaupun tidak konklusif) dengan penyakit terutamanya berkaitan jantung dan keradangan. Maka, antara inovasi yang telah dicipta bagi memenuhi keperluan yang sama namun lebih sihat (dalam konteks menggoreng bahan masakan yang sama) adalah dengan menggunakan peralatan memasak seperti air fryer.

Air fryer merupakan convection oven bersaiz kecil yang direka khas untuk mendapatkan kesan menggoreng tanpa perlu menenggelamkan masakan dalam minyak mengoreng yang banyak. Bergantung kepada selera masing-masing, masakan hanya perlu direnjis atau diselaput nipis dengan minyak untuk mendapatkan kesan gorengan yang diinginkan. Dan ini dapat mengurangkan penggunaan minyak masak sehingga 70-80%.

Bagaimana air fryer berfungsi?

Air fryer mempunyai kipas yang berfungsi mengitarkan udara panas pada kelajuan yang tinggi dalam ruang memasak yang disediakan. Udara panas yang boleh mencapai suhu setinggi 250 degree Celcius (bergantung kepada model) akan membenarkan kesan gorengan berlaku pada permukaan makanan dengan cepat dan sekata.

Suhu yang tinggi mencetuskan tindakbalas Maillard pada permukaan masakan lalu memberikan warna, bau, rasa dan tekstur masakan yang ranggup di luar dan lembab di dalam. Tindakbalas Maillard berlaku pada suhu 200 degree Celcius dalam air fryer (140-165 degree Celcius dalam proses menggoreng biasa). Bergantung kepada kuantiti masakan dan kawalan suhu, air fryer dapat mengurangkan masa memasak sehingga 20% dibandingkan penggunaan ketuhar biasa.

Selain daripada menggoreng, air fryer juga digunakan untuk memanggang, membakar (biskut dan kek) dan juga boleh mendapatkan hasil telur rebus tanpa menggunakan air! (boleh lihat di ruangan komen antara hasilnya).

Terdapat pelbagai jenama, model dan jenis air fryer yang berada di pasaran. Pemilihan adalah bergantung kepada kegunaan, saiz dan kapasiti, penggunaan elektrik, rekabentuk, kualiti, jenama dan semestinya kemampuan masing-masing. Maka, boleh pilih yang mana bersesuaian dengan tujuan penggunaan anda.

Antara kebaikkan air fryer adalah:

– Tanpa minyak tambahan/ sangat kurang penggunaan minyak menggoreng

– Masa memasak dapat dipendekkan

– Pelbagai guna (mini oven)

– Mudah digunakan (digital vs analog)

– Mudah dibersihkan jika dibandingkan oven

– Kurang berbau masakan

– Kurang haba panas jika dibandingkan oven biasa

– Tiada percikan minyak/ terkena minyak panas

– Kanak-kanak juga boleh menggunakannya dengan mudah apabila dilatih dengan betul

Adakah memasak dengan air fryer adalah lebih sihat jika dibandingan dengan kaedah memasak yang lain?

Bergantung kepada jenis masakan dan bahan masakan. Sememangnya memanggang dan membakar adalah lebih sihat hasil masakannya daripada menggoreng. Dan masakan daripada bahan terproses seperti sosej, nugget, daging burger dan sebagainya juga tidak sihat jika dibandingkan dengan bahan segar seperti ayam, ikan, daging dan sebagainya. Ingat, air fryer ialah peralatan memasak. Bukannya ‘magic pan’ yang boleh mengubah komposisi masakan!

Tip Cara Masak Lebih Selamat

Benarkah memasak dengan air fryer boleh menghasilkan bahan kimia punca kanser?

Bergantung kepada suhu dan bahan masakan. Suhu dalam air fryer yang tinggi mampu menghasilkan bahan kimia punca kanser (kasinogen) seperti acrylamide, polycyclic aromatic hydrocarbons dan heterocyclic amines.

Namun bahan-bahan kimia ini BUKAN dihasilkan dalam air fryer saja. Mereka juga terhasil daripada proses memasak dengan kaedah menggoreng, memanggang dan membakar tradisional juga. Contoh acrylamide terhasil daripada tindakbalas komponen dalam masakan yang mengandungi gula (boleh jadi gula tambahan atau semulajadi) dan asid amino (asparagine dan glutamine).

Sebenarnya pembentukan bahan kimia punca kanser dalam masakan tidak dapat dielakkan sepenuhnya, namun ianya boleh dikurangkan dengan MENGAWAL suhu memasak dalam air fryer.

Kajian menunjukkan semakin gelap warna masakan yang dipanggang, dibakar atau digoreng, semakin tinggi kandungan bahan kimia acrylamide. Maka, pastikan masakan sebegini masak cuma cukup-cukup saja (kekuningan) dan elakkan terlebih masak.

Seperti yang selalu dipesan, bersederhanalah dalam apa juga jenis makanan yang kita ambil. Neutralkan kesan risiko pelbagai jenis penyakit daripada pemakanan sebegini dengan pengambilan sayuran hijau yang kaya dengan fitokimia yang mana bersifat antioksida, antiradang, antikanser dan sebagainya.

Semoga bermanfaat


Anak Kena Ruam Susu, Raja Ilya Mohon Peminat Kongsi Petua Semula Jadi

Pertama kali bergelar ibu tentu belum banyak pengalaman tentang penjagaan bayi. Justeru menceduk daripada pengalaman dan ilmu orang lain boleh menjadi salah satu cara untuk ibu memperbaiki ilmu dan kemahiran menjaga dan mengendalikan si kecil.

Pelakon drama, Raja Ilya yang baharu bergelar ibu baru-baru ini ada bertanyakan kepada peminatnya di Instagram berkenaan masalah ruam susu yang muncul di bahagian wajah anak sulungnya, Talita.

Raja Ilya yang kini menetap di Australia di samping suaminya Trent Garrett pastinya risau melihat keadaan muka Talita yang dipenuhi dengan ruam merah-merah.

Pelakon yang baharu menyambut ulang tahunnya yang ke-37 pada 11 Julai lalu bertanyakan kepada peminat Instagramnya tentang ubat semula jadi untuk masalah Milia Rashes atau lebih dikenali sebagai ruam susu di kalangan bayi baharu lahir.

Sebagai ibu sudah tentu Raja Ilya berasa kasihan dan risau melihat keadaan muka bayinya yang baru berusia tak sampai sebulan itu walaupun doktor sudah memberikan ubat dan ramai kenalan di Australia memberitahu ia masalah normal.

Siapa ada remedy untuk millia Rashes on newborn ni ? A.k.a milk rashes.

Bila jumpa doctor they prescribe cream chemical lak .. anyone know natural remedy ?

Kalau tanya orang2 Kat sini semua kata it’s normal memang semua bayi umur 2 minggu akan kena .. baby baby Kat Malaysia pun sama ke?

Sebab Tak pernah lak tengok baby2 dalam family or kawan2 kene .. Kecian lak tengok @talitalovegarrett ni .

Menjengah ke ruangan komen, ramai rakan-rakan artis yang sudah bergelar ibu dan peminat-peminat Raja Ilya berkongsi rawatan dan petua semula jadi untuk masalah ruam susu si comel Talita.

Didoakan semoga Talita cepat sembuh dan tiada lagi ruam merah-merah di wajah comelnya itu.


Nyanyi Lagu Nostalgia, Suara Klasik Wanita Ini Undang Sebak Wargamaya.

Klasiknya suara wanita ini. Dendangan lagu tahun 70an telah membangkitkan nostalgia yang mengundang sebak dikalangan wargamaya.

Selain itu, keunikkan suaranya membuatkan wargamaya memuji suaranya yang dikatakan mengundang nostalgia. Malah golongan remaja juga dikatakan turut meminati suaranya.

Antara lagu yang mengamit memori adalah , ‘Siapa Yang Pernah Jatuh Cinta’, ‘Malam Ini Kita Berpisah’, ‘Aiya Cik Siti’. antara video tular dikongsikan dengan lebih sejuta tontonan.

Meninjau di ruangan komen, rata-rata wargamaya memuji suara wanita berkenaan yang dianggap begitu unik. Malah ada juga mengundang sebak apabila lagu yang dinyanyikan itu mengingatkan kepada yang telah tiada. Nyata suara wanita berkenaan menggamit kenangan lama.

UNDANG SEBAK

SUARA KLASIK


Sibuk Sekali Pun, Jangan Lupa Doakan Anak. Jadikan Pengajaran Perkongsian Ni!

Kuasa doa cukup menakjubkan dan atas sebab ini janganlah kita alpa untuk berbicara dengan Allah, memohon sesuatu yang dihajati agar dipermudahkan dan dimakbulkan olehNya. Apatah lagi saat melalui saat-saat getir dalam hidup ini. Walau sesibuk mana pun kita menjalani kehidupan ini, berusaha sedaya mampu, namun doa jangan dilupakan. Ini kerana dengan berdoa menjadi bukti tanda pengharapan kita kepada sang pencipta.

Untuk itu ayuh kita baca perkongsian ini tentang keajaiban doa seorang ayah akhirnya mampu mengubah sikap anak yang pada awalnya cukup susah untuk mendirikan solat namun akhirnya dengan izin Allah, anaknya berubah. Nak tahu lanjut, ini perkongsiannya.

Baru ni kawan baik saya cerita tentang keajaiban doa ibu ayah pada seorang anak.

Dia cerita ada satu masa tu dia risau sangat tentang anaknya yang culas solat. Dia risau sebab sekarang ni dah akhir zaman. Anak dan keluarga ni lah yang paling kita kena risaukan.

Fitnah dah bermaharajalela. Nak beza yang mana bathil dan yang mana betul pun dah samar samar. Belum lagi cerita fitnah harta lagi. Riba sana riba sini. Semua terperangkap dalam hidup rat race yang tak tahu mana penghujungnya.

Paling risau bila ada seorang ustaz ni bagitahu antara punca masalah banyak berlaku sekarang ni sebab banyak dosa besar berlaku dalam hampir setiap keluarga.

Majoriti dalam keluarga ada berlaku dosa besar, apa yang besar sangat tu? Tinggal solat!

Sebab terlalu risau dan tak tahu nak buat apa, kawan baik saya tadi bangun solat malam dan doakan anak dia secara spesifik. Ya, dia doa supaya Allah bantu dia untuk handle anaknya yang culas solat itu.

Tiba-tiba keesokan harini si anak tadi menyapa si ayah. ” Ayah, saya rasa nak solat lah”. Eh kenapa tiba-tiba cakap begini? Si ayah terpinga-pinga.

“Entah. Saya rasa bestlah kalau boleh solat”

Si ayah yang terpinga-pinga tadi check pada cikgu-cikgu yang mengajar. Ada ke tak ajar anaknya untuk solat. Semua kata eh tak ada pun.

Jadi siapa yang campakkan rasa nak solat pada anaknya itu? Si ayah terpinga-pinga dalam takjub.

Teman-teman,

Itulah kenapa kita jangan lupa untuk mendoakan anak kita. Kadang kita sibuk dengan tugasan. Kadang kita musafir. Kadang kita sibuk dengan pekerjaan harian.

Tapi, jangan sampai kita sibuk hingga lupa untuk mendoakan anak anak kita kerana tidak ada satu didikan pun yang lebih hebat daripada didikan Allah.

Seberapa hebat pun kita mendidik anak anak kita percayalah bahawa didikan direct daripada Allah ke dalam hati anak anak kita itulah yang lebih hebat dan lebih sempurna.


Projek Cuti Sekolah, Jom Buat Cat Warna Air Dari Bahan Dapur. Confirm Anak-anak Teruja!

Ketika cuti sekolah beginilah kita perlu isi masa yang terluang dengan melakukan aktiviti bermanfaat bersama anak-anak. Salah satunya adalah lakukan aktiviti bermain warna air. Memandangkan kanak-kanak memang suka dengan warna.

Apa yang mengujakan tentang warna ini pula, tahukan anda warna air boleh kita hasilkan sendiri!

Bagaimana, apa bahannya, selamat ke tidak, senangke buatnya dan pelbagai lagi soalan yang berlegar difikiran, semua ini terjawab melalui perkongsian bermanfaat daripada Yatie Eimra ini.

WARNA AIR DIY

”Dah beberapa hari Fayyadh mintak ‘nak main color²’.. Semalam baru berkesempatan nak buat warna air DIY ni. Dah agak lama juga tak buat aktiviti mewarna gunakan warna air ni. Maklum lah, aktiviti mewarna ni agak messy & sesuai dijadikan aktiviti sebelum & masa mandi.”

Banyak resipi untuk buat warna air ni sebenarnya, tapi saya suka gunakan resipi ni sebab selain gunakan 4 bahan je, ia selamat digunakan untuk bayi.

Kalau ada ibu² yang nak abadikan moment anak membesar, boleh juga gunakan warna ni untuk buat cop tapak tangan bayi.”-Yatie Eimra

Bahan-bahan:

80ml sabun/syampu bayi (sebaik²nya warna jernih/putih)
2½ sudu makan tepung
2 sudu makan air
Pewarna makanan

Cara-cara :
1. Campurkan semua bahan kecuali warna.
2. Asingkan sedikit bancuhan tepung untuk setiap warna yang dikehendaki.

Cara penyimpanan:
Jika ada lebihan bancuhan tadi, boleh disimpan di bahagian chiller (tahan beberapa minggu) atau boleh juga difrozenkan (tahan beberapa bulan).

Tip tambahan:
1. Ji tiada palet warna, boleh gunakan penutup botol yang dilekatkan dengan double sided tape (elak tumpah).
2. Selain membuat cop tangan & menggunakan berus lukisan, boleh juga gunakan pompom/span/sayur²an sebagai cop.
3. Gunak lapik pinggan (coaster) sebagai alternatif untuk kertas. Selepas bermain, boleh latih anak untuk mencuci lapik pinggan tersebut semasa mandi. Anak² akan teruja melihat air berubah warna & lapik kembali bersih.


Suami Penyayang Kena Fahami Kehendak Fisiologi Isteri, Barulah Sweet Rumahtangga!

Tips mengurat hati isteri. Yang ini panjang sikit tau. Yelah isteri kita kan. Mestilah kena jaga betul-betul.

Fahami kehendak fisiologi isteri.

Insyaallah isteri akan tenang dan bahagia. Sebenarnya isteri tidak memerlukan rehat yang banyak untuk mereka bahagia. Sebab itu kita tengok isteri boleh hadap kerja rumah 24jam.

Perhatikan. Dalam masa yang sama mereka boleh buat 2 3 kerja. Sambil goreng ikan boleh mandikan anak,boleh basuh pinggan, boleh mop lantai. Boleh bisnes online. Eh siap boleh order barang online depan kuali? Fuh.. hebat الله cipta otak wanita. inilah yang dipanggil ‘otak multitracking’,yakni boleh bagi tumpuan kepada banyak perkara dalam satu masa. Sebab itulah jangan pelik kalau mereka masuk mall rambang mata…?

Tapi.. apa yang buatkan mereka stress? Bukan sebab tidak cukup rehat. Sebab hormon oxytocin mereka turun secara mendadak bila stress. Kenapa stress? Sebab tiada tumpuan,perhatian,belaian dari suami. Hormon cortisol meningkat,mereka akan nampak lesu,kusam,suka makan makanan manis sebab cortisol telah bakar gula dalam darah.

Rupanya isteri kita ini,apabila mereka penat bukan sahaja perlu rehat,tetapi perlukan belaian,pelukan dan paling penting suami perlu jadi PENDENGAR yang setia. Dengar dengan penuh tumpuan,tatap wajah mereka sambil pegang tangan dan peluk dia dengan erat sambil gosok-gosok belakang mereka. Yes! Waktu ini oxytocin hormone mendadak naik.

sambil peluk dia,bisik ditelinga “Sayang…. bonus abang dah masuk….cakaplah apa sayang nak……”??

Jadi para suami rajin-rajinlah peluk isteri bukan sahaja ditempat tidur. Nampak isteri penat pergilah peluk dia,ajak anak peluk sekali. Dalam masa yang sama oxytocin dalam badan lelaki juga akan meningkat. Dengan pelukan kita akan jadi lebih tenang dan boleh buat banyak keputusan yang baik.

MOGA BERMANFAAT.

-EncikMatt-
#LelakiBurQa
#IsteriAnugerahTerhebatDariAllah
#JomBahagiakanPasangan


Rupa-Rupanya Tepung Jagung Pun Boleh Jadi Agen Pembersih. Patutlah Kenapa setiap Rumah Wajib Ada Bahan Ini. Ibu-Ibu Take Note Ye !

Tepung jagung tidak sekadar digunakan sebagai bahan makanan tetapi sesuai juga untuk digunakan sebagai bahan pembersihan.

Banyak cara kita boleh gunakan bahan dapur untuk tujuan pembersihan, berikut ialah dengan menggunakan tepung jagung:

1. Taburkan serbuk tepung jagung ke dalam kasut untuk menyerap peluh dan bau yang kurang menyenangkan
2. Kotoran yang terdapat pada material fabrik seperti darah, dakwat dan kesan terbakar seterika dapat dihilangkan dengan menggunakan campuran tepung jagung dan air. Lapisi permukaan kesan kotoran itu sedikit tebal dan biarkan ia mengering. Kemudiannya tanggalkan lapisan tepung jagung.
3. Bersihkan kesan atau sisa air kencing bayi mahupun haiwan dengan melapisi permukaan tersebut dengan sebatian tepung jagung cdan juga air. Biarkan ia mengering dan sental atau gunakan vakum.
4. Semasa anda memberus atau membasuh periuk dan kuali, tambahkan sedikit dengan serbuk tepung jagung untuk mengembalikan kilatan perkakas.
5. Untuk kotoran degil seperti lumpur ataupun kulat gunakan campuran 1 sudu makan tepung jagung, 1 sudu baking soda, 1 sudu jus lemon dan ¼ cawan air. Sapukan ke kawasan tersebut dan biarkan seketika. Bilas seperti biasa.
6. Alternatif untuk menggantikan pelembut fabrik, campurkan 2 sudu tepung jagung dengan ¼ cawan baking soda dan beberapa titis minyak haruman essential mengikut citarasa anda.
7. Jika anda ingin membersihkan atau menggilap perabot kayu, tambahkan sedikit serbuk tepung jagung dan bahan cecair penggilap anda. Ia akan menambahkan kilatan pada permukaan perabot kayu anda.
8. Untuk menyingkirkan kesan minyak yang terpalit pada kertas dinding anda, sapukan sedikit dengan serbuk tepung jagung dan dicampurkan dengan sedikit air. Biarkan ia kering dan sental sehingga hilang.
9. Campurkan serbuk tepung jagung dengan air dan biarkan ia menjadi sebatian yang pekat. Bahan ini boleh dijadikan sebagai ejen skrub yang lembut dan praktikal untuk mencuci bahagian atas hud dapur, hob memasak dan sebagainya.
10. Jika terdapat contengan krayon pada dinding anda, gunakan sebatian yang sama iaitu serbuk tepung jagung yang dicampur dengan air dan sapu pada dinding yang terkena kesan tersebut. Biarkan kering dan lapkan sahaja.

Sumber: Petua ibu


“Selamat Hari Kita Yang ke-9.” Kongsi Ucapan Anniversary, Yusry Sahkan Lisa Surihani Hamil Anak Ketiga!

Tarikh  23 Februari 2021 adalah detik yang cukup bermakna buat pasangan sama cantik sama padan ini. Genap sudah 9 tahun pasangan selebriti terkenal iaitu Datuk Yusry Abd Halim dan Datin Lisa Surihani bergelar suami isteri.

Bersempena dengan ulang tahun perkahwinan mereka, Yusry memuat naik ucapan romantis di laman sosial Instagramnya untuk isteri tercinta.

“Happy Anniversary Sayang. 9 years on, I still feel like the luckiest man alive. I’m still amazed by you… everything you do & say. Always so kind, caring, loving & supporting. And our kids are so blessed to have you to call mummy. Alhamdulillah

Selamat Hari Kita yg ke-9″

Mengagumi sifat penyabar, penyayang dan kebaikan Lisa selama sembilan tahun bersama, Datuk Yusry yang juga merupakan salah seorang daripada anggota kumpulan KRU, meluahkan rasa syukur dan terharu dengan ulangtahun yang ke sembilan itu dan mengatakan bahawa anak mereka sangat bertuah kerana memiliki ibu seperti Lisa.

Sementara itu, ruangan komen di laman Instagram Yusry turut dibanjiri dengan ucapan tahniah dan doa dari rakan artis, peminat serta warganet!

Dalam laporan Berita Harian Online, Yusry mengesahkan isterinya, Lisa Surihani kini hamil anak ketiga mereka. Bagaimanapun, Yusry belum bersedia mendedahkan berapa usia kandungan isterinya.

“Gambar kami berdua semalam yang dimuat naik nampaknya mengundang spekulasi itu ini. Tak apa benda baik, jadi lambat laun akan tahu juga.

“Ya, Alhamdulillah, dua anak kami, Yahaira Leanne dan Yusof Leonne nampaknya akan dapat adik tak lama lagi.

“Semoga dipermudahkan. Saya harap semua mendoakan yang terbaik untuk Lisa. Doa yang baik juga kami panjangkan untuk semua,” katanya.

Beberapa minit lalu, Yusry turut memuat naik gambar potret berupa abjad mewakili dua anaknya.

Malah sekali gus, Yusry turut meleraikan persoalan isterinya yang dikatakan hamil.

“Ikutkan berita isteri saya hamil sudah dikongsi sesama ahli keluarga. Cuma tidak secara terbuka sebelum ini.

“Dalam hati, soal ini, kami tak boleh mementingkan diri. Ada pasangan yang ditakdirkan lambat beroleh rezeki. Kami juga pernah melalui fasa berkenaan.

“Ia bukan sesuatu yang senang. Saya dan isteri mendoakan semoga Allah makbulkan berita gembira buat yang masih berharap untuk mendapat cahaya mata. Insya-Allah,” kata Yusry.

Sementara itu, Lisa juga memanjat kesyukuran kerana diberi kesempatan dan nikmat sekali lagi untuk hamil.

“Moga dipermudahkan segala galanya. InsyaAllah,” kata Lisa.


“Jodoh Hadir Tak Disangka. Tahniah Lovebird.”  Dulu Pelanggan Susu Nilofa, Kini Bergelar Suami Isteri!

Jodoh pertemuan, ajal maut semuanya ditentukan oleh Sang Pencipta. Kita sebagai makhluknya akur dengan segala ketentuanNya. Seperti mana kisah pasangan suami isteri ini.

Seorang wanita bernama Siti Hamima berkongsi kisah bertemu jdoh dengan suaminya yang juga merupakan pelanggannya sendiri yang membeli susu Nilofa daripadanya sebelum ini.
Kisah tersebut dimuat naik oleh Siti Hamima menerusi laman [facebooknya. Dalam perkongsian tersebut, dia turut memuat naik gambar mereka bertemu buat kali pertama sebagai pelanggan dan juga gambar usai selamat bergelar suami isteri.
Alhamdulillah, daripada customer susu Nilofa jadi jodoh. #nilofa #susunilofa
From this To this.

Siti Hamima yang menjadi agen jualan kepada susu keluaran selebriti popular, Neelofa telah bertemu dengan pasangannya semasa menghantar pesanan Shakir Azman dan dari situ mereka berkenalan.
Lebih menarik lagi, kisah pasangan ini turut dikongsikan oleh Neelofa yang turut mengucapkan tahniah diatas perkahwinan pasangan tersebut.

Menurut selebriti itu lagi, mereka patut menerima hadiah perkahwinan kerana cerita pertemuan mereka sangat menarik.


Cantik Dengan Putih Telur. Ibu2 Boleh Sangatlah Amalkan!

Telur diakui cukup banyak sekali digunakan dalam kehidupan harian kita. Sama ada untuk penyediaan hidangan yang menyelerakan malah bermanfaat untuk menjaga kesihatan hatta untuk tujuan penjangaan kecantikan sekali pun.

Antara kebaikkan putih telur yang diketahui umum adalah seperti berikut :

1. Menghilangkan Lingkaran Hitam Di Bawah Mata

Lingkaran hitam di bawah mata yang muncul disebabkan kurang tidur boleh dihilangkan dengan putih telur. Caranya mudah sahaja, pukul putih telur dan sapukan pada bawah mata. Untuk mendapatkan hasil yang lebih berkesan, anda boleh menambah hirisan timun dan letak di mata anda untuk kesan yang lebih berganda.

2. Melembutkan Kulit Wajah & Kecilkan Pori

Kandungan protein yang terdapat pada putih telur memiliki khasiat dalam membantu melembutkan kulit wajah serta mengecilkan pori-pori. Campur putih telur dan yogurt, kemudian aplikasikan sebagai maskar. Manakala untuk menghilangkan jerawat pula, ambil putih telur tersebut, sapukan pada wajah dan biarkan selama 30 minit sehingga ia kering. Setelah itu bilas sehingga bersih. Lakukan seminggu sekali untuk mendapatkan hasil yang berkesan.

3. Terbaik Untuk Rambut

Putih telur boleh menambah volume rambut agar menjadi lebih tebal dan juga mencegah rambut anda daripada rosak. Caranya mudah, basahkan rambut dengan air, kemudian sapukan putih telur pada rambut hingga ke kulit kepala sehingga rata. Urut lembut dan biarkan selama sejam sebelum dibersihkan dengan air sejuk. Untuk menghilangkan bau hanyir tersebut, adan boleh gunakan syampu ketika mencucinya.

Selain itu juga, melalui perkongsian daripada Muka Cantik byKakYa di akaun fbnya dan turut berkongsi cara bagaimana untuk menghasilkan masker bagi menghilangkan bintik hitam dan jeragat. Nak tahu lanjut, jom semak.

Menghilangkan bintik hitam

Cara-cara buat masker hilangkan bintik hitam atau jeragat secara tradisional dengan bahan-bahan semula jadi dan sedia ada di rumah.

Bahan-bahan:

kunyit hidup
beras yang direndam
air limau nipis
putih telur

Cara buat :

Adunan yg telah siap! ready untuk disapu di muka dan tunggu sehingga kering. Bila dah kering, bilas dgn air suam..ingat air suam tau untuk mengekalkan kelembapan kulit.

Melicinkan wajah

Manakala petua yang dikongsi oleh  Adrizq Radiance Serum dalam penjagaan kecantikan dengan menggunakan telur lebih kepada bertujuan untuk melicinkan wajah. Ini katanya.

“Assalamualaikum. Sapa pernah buat petua ni untuk Licinkan kulit wajah. Cara dia mudah jer. Hanya guna putih telur.

(Telur kuning tu jangan buang buat goreng kepit dalam roti with mayo & sayur pun bagus. Lagi pun telur kuning bagus untuk kesihatan jantung.)

Okay putih telur tu sapu kat seluruh wajah. Biarkan kering selama 1 jam. Time ni kalau boleh toksah dok cakap..diam jer tau Selepas 1 jam boleh lah basuh muka. Nak guna air suam atau air biasa pun boleh. Buat 2 kali seminggu Best sangat boleh licinkan kulit muka. Tak caya kena buat. ”

Sumber : Adrizq Radiance Serum


“Allah Nak Suruh Rehat Kejap Tu, Sebelum Ni Kerja Tak Berhenti.” Hafiz Mahamad Positif Covid-19, Warganet Titip Doa!

Semalam, instafemes dan juga usahawan muda Hafiz Mahamad berkongsi khabar duka yakni dia telah disahkan positif Covid-19. Berita tersebut dimuat naik menerusi laman sosial Instagram miliknya.

Harini hari pertama PKP & hari pertama saya sebagai #PositiveCovid19

PKP ni ingat nak spend time dgn family dekat rumah sebab sebelum ni jarang ada waktu free sepenuhnya

Nah, bangun je pagi bila terima result & terus amik bag bawa ke bilik bawah untuk saya Quarantine

Jelas Hafiz lagi, dia kerap kali membuat test namun keputusan yang diperoleh semuanya negatif. Namun siapa sangka, hari pertama PKP dilaksanakan, dia menerima khabar sedih apabila sah positif Covid-19.

Saya kerap buat swab test untuk pastikan diri saya okay. Balik dari kerja luar negeri atau beri bantuan mana mana pun, Alhamdulilah result masih negative

Last week saya & keluarga ada juga buat swab test, still negative tapi harini 1st day PKP saya disahkan positive. Alhamdulilah Allah makbulkan doa saya bila isteri, anak saya negative

Hopefully awak semua berada dalam keadaan baik tau. Siapa yg positive macam saya, insyaAllah kita doa baik baik & bertenang.

Dalam pada itu, dia meminta doa semua supaya dipermudahkan segalanya. Dalam masa yang sama, dia turut meninggalkan pesanan supaya semua orang berada di rumah bersama keluarga.

Mungkin ada kurangnya saya menjaga keselamatan diri & insyaAllah sama sama kita repair perkara ni

Siapa yg masih sihat & negative. Jaga diri baik baik waktu PKP ni, gunakan waktu ni bersama dengan keluarga awak sepenuhnya dkt rumah.

Doakan saya & keluarga baik baik tau

Rata-rata selebriti dan warganet menitipkan doa semoga Hafiz dipermudahkan segala urusan dan cepat sembuh.

We all in this together


“Dengar Mommy Suruh Abang Baca, Baru Dia Pantas.” Alisa Pandai Baca Al-Fatihah, Cara Didikan Hanis Zalikha & Suami Dipuji!

Siapa yang tak kenal dengan pasangan selebriti ini. Memiliki pengikut sendiri di laman media sosial, mereka juga dikurniakan anak yang comel dan bijak. Tidak hairanlah setiap kali berkongsi gambar mahupun video, pasti menjadi tumpuan peminat.

Terbaru, pelakon dan pengacara Hanis Zalikha memuat naik perkongsian anak bongsunya, Alisa Aisyah. Menerusi video tersebut, ternyata adik kesayangan Yusuf Iskandar kini sudah pandai membaca surah lazim iaitu Al-Fatihah sehingga mencuri perhatian netizen.

Hanis atau nama sebenarnya Hanis Zalikha Zainal Rashid berkongsivideo memperlihatkan aksi Alisa yang berusia 9 bulan membaca surah Al-Fatihah dengan bantuannya.

“Alisa cuba belajar Al-Fatihah. Tengok @thealisaaisyah, bila dengar mommy suruh abang baca, baru dia pantas. Our cheeky little 1 year and 9 months old baby,” tulis Hanis di ruangan kapsyen.

Video yang berdurasi 1 minit lebih itu memperlihatkan Alisa  sedang duduk di bawah meja sambil membaca surah dengan bantuan ibunya.

Biarpun pelat dan bacaannya masih belum lancar, Alisa tetap membaca surah tersebut dan tersenyum gembira selepas berjaya menghabiskannya.

Perkongsian itu membuatkan ramai melahirkan rasa kagum dan memuji cara Hanid dan Hairul dalam mendidik anak-anak mereka.


Ada 150 Jenis Sakit Kepala & Nak Kurangkan Rasa Sakit, Ada Aktiviti Tertentu Perlu Elak!

Boleh dikatakan hampir semua antara kita pernah mengalami sakit kepala, walaupun sakit kepala ini tidaklah serius, namun jika dibiarkan berlarutan akan  mengganggu aktiviti harian kita.

Dan tahukah anda, sebenarnya  terdapat lebih 150 jenis sakit kepala yang berbeza karektor, punca dan rawatan sebagaimana yang dikongsikan oleh Public Health Malaysia di facebook. Perkongsian info ini mendapat perhatian wargamaya hingga telah dikongsikan lebih 8.2 ribu kali.

Mungkin selama ini ada yang menganggap asal sakit kepala sahaja mesti disebabkan rasa pening atau pusing. Rupanya banyak jenis penyakit yang dikategorikan sebagai sakit kepala.

Nak tahu detail ini perkongsiannya.

Ada 4 jenis sakit kepala, dan  ini adalah antara yang paling biasa berlaku.

SINUS
Sakit yang terasa di sekitar mata, tulang pipi, dahi dan batang hidung.
Sakit ini akan rasa lebih teruk bila baring mengereng, bergerak secara mengejut dan pergerakan. Berlaku akibat jangkitan dan perubahan tekanan udara dalam rongga sinus.

TENSION
Sakit yang terasa dihadapan kepala, terasa seperti kepala diikat dan dihimpit. Aktiviti fizikal tidak membuat sakit bertambah teruk, Berlaku akibat stress, kurang air dan otot tengang.

MIGRAIN
Terasa sakit berdenyut di sebelah kepala dengan tekanan di belakang mata. Biasanya akan rasa loya dan kabur mata. Tasa sakit menjadi lebih teruk dengan pergerakan dan aktiviti fizikal. Sensitif dengan cahaya terang dan bunyi bising.

CLUSTER
Sakit di sebelah muka, kepala dan mata. Apabila baring membuat sakit bertambah teruk. Berpunca dari hidung atau air mata tersumbat.

Bila anda perlu jumpa doktor untuk rawatan segera untuk masalah sakit kepala?
✔ Sakit kepala secara mengejut dan sangat sakit
✔ Kanak kanak sering mengadu sakit kepala
✔ Sakit kepala dengan gangguan penglihatan, keliru, hilang keimbangan tubuh dan pertuturan.
✔ Sakit kepala dengan rasa kebas dan lemah
✔ Sakit kepala dengan deman, sawan atau pengsan
✔ Sakit kepala dengan tengang di tengkuk dan ruam


Pelik Rider Food Panda Datang Rumah Hantar Makanan, Rupanya Kerja Anak Order Online Kena Caj Sampai Lebih RM200

Agak-agak apa perasaan anda sebagai ibu bapa bila dapat tahu anak tiba-tiba membuat pesanan makanan dalam kuantiti yang banyak secara online? Nak marah, menangis atau gelak?

Jika ketiga-tiga perasaan ini ada pada anda, bermakna itulah perasaan yang dialami oleh seorang ibu, Sharifah Nur Adleen apabila anak keduanya, Muhammad Azil Azeez, 4 tahun  telah membuat pesanan makanan tanpa pengetahuannya.

Diam-diam anak buat pesanan makanan

Ketika kejadian, Sharifah memberitahu kejadian itu berlaku pada Jumaat lalu (13 November) ketika dia sedang menidurkan anak ketiga yang berusia setahun. Waktu itu, memang Azeez sedang tengok cerita kartun di telefon.

“Biasanya jika saya nak tidurkan adiknya, Azeez akan tengok sekejap cerita kartun di telefon saya untuk elak dia membuat bising. Cuma pada hari kejadian tu, dia ada beritahu “Mama, Azeez lapar..”

“Tapi saya kata tunggu adik tidur dulu baru saya akan baginya makan. Tak sangka pula dalam tempoh 15 minit tu, dia diam je sambil tengok telefon dan akhirnya tertidur dengan sendiri.

“Selepas dia tidur, tak lama kemudian tiba-tiba bunyi hon motosikal dari luar pagar rumah. Saya keluar untuk tengok siapa yang datang dan pelik tengok dua orang rider Food Panda datang untuk hantar makanan.

“Terkejut jugalah sebab nampak banyak plastik di tangan masing-masing. Saya cakap tak ada buat pesanan apa-apa pun. Jadi bila tengok saya macam keliru, mereka berdua tanya ini rumah Puan Sharifah ke? Saya kata betul..Tapi lagi sekali saya cakap tak ada buat pesanan.

“Waktu itu saya kata tunggu sekejap sebab nak tengok telefon. Bila saya ambil telefon di tangan Azeez yang sedang tidur memang sah dia yang buka aplikasi tu dan membuat tempahan,” katanya.

Perlu bayar lebih RM200

Tambahnya lagi, waktu tu terus terduduk depan pintu dan menjerit “MasyaAllah..Anak.. apabila tengok jumlah pesanan sekali dengan bayaran. Saya saling berpandangan dengan rider Food Panda.

“Dia orang siap tanya macam mana ni puan, banyak ni… Saya ingatkan orang yang beli ada buat kenduri ke sedekah ke. Masa tu saya terus tergelak sambil menitis air mata. Nak salah mereka pun sebab itu yang mereka dapat tempahan.

” Jadi saya tetap membayarnya dengan jumlah RM226.76 dengan 12 bungkus tomyam seafood, satu bungkus sup tulang, dua bungkus kerabu daging dan empat bungkus sup daging. Padai pula dia buat cash on delivery tu.”

“Mujurlah ada cash dalam beg dan kebetulan saya berniaga online. Kalau tak, memang tak tahulah. Nak marah Azeez pun sebab benda dah jadi.

Sharifah memberitahu dengan kuantiti yang banyak, memang tak mampu untuk dihabiskan satu keluarga. Jadi waktu itu, nasiblah ada jiran yang sudi membeli dan selebihnya saya sedekahkan.

“Sekarang memang saya dah uninstall aplikasi tu dulu untuk elak kejadian tak diingini lagi. Saya pun tak sangka dia boleh buat tempahan. Mungkin dia perhatikan setiap kali saya tekan untuk buat tempahan makanan mereka.

“Sebelum ini seminggu sekali saya akan reward anak-anak dengan makanan yang mereka minta kalau mereka buat sesuatu yang baik. Jadi selalulah guna aplikasi tersebut,” akhirinya yang menetap di Kuching, Sarawak.


“Boleh Saya  Minta Buah Mangga, Isteri Mengandung.” Gara-Gara  Isteri Mengidam, Posmen Ni Tulis Nota Kepada Tuan Rumah!

Mengidam antara simptom yang dialami oleh wanita yang mengandung. Ada yang mengidam nakkan sesuatu yang mudah dicari tak kurang juga yang buat diri sendiri pening kepala. Sebagai suami, sudah tentu akan berusaha untuk memenuhi keinginan sang isteri biar susah macam mana sekali pun.

Demikian juga dengan lelaki ini apabila isterinya mengidamkan buah mangga sahaja. Tetapi mangga itu harus dikutip dari pokok dan bukannya dibeli di kedai. Menyebabkan suaminya terpaksa meninggalkan nota kecil buat pemilik buah berkenaan bagi menunaikan hajat isterinya.
Mohammad Zuhelmy Ibrahim, 26 yang merupakan seorang posmen menulis nota berkenaan memandangkan pemilik buah berkenaan tiada di rumah. Namun siapa sangka, nota kecil tersebut tular di twitter bilamana anak pemilik buah berkenaan berkongsi nota tersebut di twitter.

“Salam tuan rumah, pos laju ni, boleh saya minta buah mangga? Esok saya datang ambil, isteri mengandung!” demikian catatan Mohammad Zuhelmy kepada pemilik rumah di Taman Kinrara, Puchong.

“Salam, tuan Rumah, Poslaju ni, Boleh sy minta Buah Mangga? Esok sy dtg ambil. Isteri mengandung!”

sy tulis mcm tu smlm, smlm tulis utk inform, tp x ambil lg, hari ni dtg rumah dia utk ambil.. 😅

Mohammad Zuhelmy, menulis catatan itu di atas bungkusan barangan penerima berkenaan pada Selasa lalu dengan harapan dapat menunaikan hajat isterinya, Afrah Wan Sulaiman, 27, yang kini hamil tujuh bulan dan mengidam buah mangga.

Percubaan Mohammad Zuhelmy itu berhasil apabila menerima nota balasan daripada pemilik rumah menyatakan sudah memetik dan meninggalkan buah diinginkan di dalam plastik di atas rak kasut.
Berkongsi kisah sebenar, Mohammad Zuhelmy berkata, hujung minggu lalu, isterinya menyatakan hasrat untuk memakan mangga segar selepas terlihat pokok buah berkenaan di sebuah kawasan di Puchong.

Mohammad Zuhelmy berkata, isterinya pula enggan mangga dibeli di kedai sebaliknya mahu yang dipetik segar daripada pokok.

Demi menunaikan permintaan isterinya yang hamil anak sulung mereka, Mohammad Zuhelmy menyatakan dia akan cuba mendapatkan buah itu dalam waktu terdekat.

“Kebetulan, saya pernah ternampak pokok mangga di rumah salah seorang pelanggan kerana kerap menghantar bungkusan barangan di situ.

“Namun, kebiasaannya, tuan rumah sekeluarga tiada di rumah ketika saya membuat penghantaran jadi pada hari itu, saya tulis pada bungkusan barangan yang ditinggalkan di atas rak kasut sebelum beredar.
“Keesokannya, saya hantar barangan di rumah sama dan terlihat satu nota dilekatkan di hadapan peti surat bertulis buah diinginkan sudah siap dipetik dan boleh diambil. Kemudian, saya pergi lihat dan ada enam biji mangga diletakkan di dalam plastik,” katanya ketika dihubungi Harian Metro.
Mohammad Zuhelmy berkata, dia hanya berkongsi kisah itu menerusi status di aplikasi WhatsApp pada hari yang sama.

Tanpa disedarinya, anak kepada pemilik rumah berkenaan turut berkongsi kisah sama di Twitter hingga ia tular selepas menjadi bualan warganet di laman sosial.

“Saya tidak aktif di Twitter dan hanya tahu kisah itu sudah tular selepas diberitahu rakan. Selepas dapat tahu, saya cuba cari ciapan berkenaan untuk ucapkan terima kasih.

“Sepanjang dua tahun bertugas sebagai posmen di kawasan itu, saya pernah berjumpa sekali saja dengan tuan rumah berkenaan dan berasa berbesar hati kerana dia memahami dan sudi menunaikan hajat isteri saya.

“Jika berpeluang, saya mahu bertemu sendiri dengannya selepas ini untuk mengucapkan terima kasih,” katanya yang menetap di Bandar Tun Razak, Cheras, di sini.
Sementara itu, Afrah yang bekerja sebagai pembantu akauntan ketika dihubungi berkata, dia amat gembira selepas suaminya membawa pulang mangga yang diidamkan.

“Gembira sangat kerana dapat makan buah segar petik dari pokok kerana sebelum ini rasanya biasa saja sebab beli di kedai.

“Saya berterima kasih sangat kepada tuan rumah yang baik budi sedekahkan mangga kepada saya.

“Jarang jumpa tuan rumah yang berhati mulia macam mereka sekeluarga. Semoga tuan rumah sekeluarga dikurniakan rezeki yang melimpah ruah,” katanya yang dijangka melahirkan cahaya mata November depan.


Baju Anak Beranak Dicuci Pun Nampak Tak Bersih,Tu Tandanya Mesin Basuh Pula Perlu Dicuci & Ni Caranya!

Biasanya mak-mak ni bila memerlukan kemahiran membuka dan memasang skrew berkaitan barangan mesin, jarang yang berani melakukannya. Bukan sebab apa, bimbang akhirnya bukan membaiki tetapi merosakkan pula. Tidak mahulah dikatakan orang sebagaimana peribahasa Melayu bagai tikus membaiki labu pula.

Tapi berbeza dengan seorang ibu ini yang dikenali sebagai Ana Marina diakaun fb, dia mampu lakukan sendiri proses membersihkan mesin basuh yang mana memerlukan sedikit kemahiran dan ianya dikongsikanbersama untuk info bersama.

“Semalam ada tengok orang post dalam FB cara nak bersihkan mesin basuh. Nak suruh En suami buat dia tiada di rumah, jadi saya buat sendirilah. Tak sangka senang saja rupanya.

Lama dah guna mesin basuh ni, patut pun bila basuh baju macam tak berapa nak bersih, sabun pun masih melekat di baju.”–Ana Mariana

Dan ini adalah langkah demi langkah yang perlu kita lakukan untuk membersihakan mesin basuh. Jom semak.

2. Buke klip tepi tepi.

3. Cabut klip tengah, buka dengan mudah dan kemudian buka skrewnya.

4. Cabut plastik yang warna biru ni. Nampak kotorkan?

5. Buka skrew bahagian ini pula. Ada 4 semuanya dan buka dengan penuh kasih sayang ye takut patah, biasanya skrew ni berkarat sebab selalu kena air.

6. Kemudian barulah boleh bawa keluar benda alah ni. Tengoklah betapa kotornya.

7. Cuci bersih dengan berus dan sabun.

8. Barulah bersih berkilat macam baru dan barulah boleh dipasang kembali.


“Jus Kasih Isteri Buat Suami.” Wanita Ini Kongsikan Cara Buat Jus Untuk Turunkan Tahap Kolesterol. Badan Pun Jadi Ringan!

Kolesterol yang tinggi dalam badan boleh menyebabkan penyakit kronik seperti jantung dan sebagainya.

Kerana itu kita disaran supaya mengamalkan cara hidup yang sihat.  Jika nak tubuh sihat, kuncinya mudah saja, anda hanya perlu mengamalkan diet atau pemakanan seimbang serta menjalani kehidupan aktif untuk mengawal paras kolesterol sekali gus mengawal berat badan.

Selain mendapatkan nasihat dari doktor, pengambilan makanan yang sihat seperti jus boleh membantu mengawal kadar kolestrol.

JUS KOLESTROL
Jus kasih isteri buat suami.

Jus rutin mr hubby, yang saya panggil jus kolestrol, dah sebulan habis.
Kesian mr hubby terpaksa ponteng minum, beli yang di jual di luar mr hubby tak suka, tak seenak & sesegar yang isteri buat, katanya, hehe.

Jus ni terbukti mujarab untuk mr hubby, sebab dulu-dulu setiap kali pi check-up doktor, result yang confirmed dapat, tahap kolestrol dalam badan sangat tinggi.

Tapi sejak mr hubby dok amalkan minum ni setiap pagi, sejak setahun lebih yang lalu, kolestrol dalam bdaan mr hubby di paras normal saja, Alhamdulillah.

Juga mr hubby kata, badan dia akan rasa ringan, berpeluh dan lawas ke toilet bila minum 2 sudu jus ni setiap pagi.

Dah jadi amalan mr hubby, pagi-pagi sebelum keluar ke masjid untuk subuh, dia akan keluarkn sebotol dari peti sejuk, letak atas meja makan, kemudian dia ke masjid.

Sebaik balik dari subuh, kesan sejuk peti ais dah hilang, dan jus yang tadi sangat pekat dah kembali jadi seperti sepatutnya, mr hubby akan minum 2 sudu besar tiap-tiap pagi, tanpa gagal.

Kemudia, mr hubby akan biar je botol tu atas meja, untuk saya minum pula bila saya turun ke dapur, dan kemudian saya yang akan simpan kembali botol tu dalam peti sejuk.

Itu rutin rasmi kami bdua…

So pagi ni, mokji bkesempatan buat jus ni lagi, khusus buat pokji, my darling mr hubby❤❤

Klu yang nak cuba, mokji kongsikan resepi di bawah.
Baca details di caption gambar di bawah ya..
Semoga menjadi ilmu yang bermanafaat buat semua??

Bahan

halia, bawang putih, lemon, madu, jus cuka epal.

Cara membuat:
> Kupas / kopek kulit halia, bawang putih dan lemon, basuh bersih.

> Potong halia & bawang putih kecil-kecil.

> Kisar halia dulu, bersama secawan air dari mesin penapis. [ Masukkn sikit air dan kisar, kemudian tambah lagi air, dan kisar lagi. Buat macam tu sampai halia betul-betul lumat…sebab kalau tak kisar betul-betul, akan rasa serat / hampas halia yang kasar-kasar, nanti tak sedap jus kita…]

> Tuang jus halia tersebut ke dalam penapis dan terus ke periuk..
[Saya tapis sebab saya nak pastikan serat halia lumat dan gebu, tidak berserat.]

> Serat yang dah di tapis ni saya kisar sekali lagi, bagi betul-betul lumat mcm debu..Tuang dalam periuk tadi.

> Lepas kisar, baki serat tadi, tuang dan campurkn sekali dalam periuk tadi.

> Inilah rupa halia yang dah di kisar halus..

> Kemudian, guna pengisar yang sama, tak payah basuh, terus masuk bawang putih  dan kisar hingga lumat juga.

> Tuang bawang putih ke dalam periuk yang berisi halia tadi.

> Kemudian, potong kecil-kecil lemon, buang biji nya.
[saya tak potong awal-awal tadi sebab  tak nak jusnya terkeluar banyak], terus masuk pengisar dan kisar lumat.

> Tuang lemon jus ke dalam periuk yang berisi halia dan bawang putih. Kacau rata.

> Letak periuk yang berisi semua campuran tadi atas api, kacau hingga mendidih.

> Bila dah mendidih, masukkan jus cuka epal / epal cider. Kacau rata, sampai mdidih lagi. Kemudian, tutup api.

> Tutup periuk separa. Then tinggalkan sampai ramuan di dalam hampir sejuk. Boleh buat kerja lain dulu.

> Bila dah sejuk, tuangkan madu ke dalamnya.Tuang sikit demi sikit. Rasakan tahap manis-manis dan masam yang di sukai.. Kacau hingga sebati.

>Masa kacau ni baca la apa-apa ayat Quran yang di sukai…dan jangan lupa berdoa; minta semoga dengan izin Allah jus ini berupaya menjadi ubat yang mujarab, sesiapa yang minum, terutama suami kita, di jauhkan drai sebarang penyakit dan di sembuhkan dari segala yang berkaitan kolestrol, jantung, strok, hblood dan segala…amiin

> Kemudian tuang dalam botol. Sebaiknya gunakan botol kaca. Hasil yang saya dapat boleh la tahan 3-4 bulan.

> Akhir sekali simpan dalam peti sejuk. Keluarkn satu botol bila nak minum.
Ambil tiap-tiap  pagi masa perut kosong sebanyak 2 sudu besar.

Semoga bermanafaat. Silakan share jika mahu.


“Pernah Rasa Give Up Tapi Mama Lah Penaik Semangat..” – Afieq Syazwan Syukur Dapat Beli Kereta Baru

Kejayaan seorang anak ada kaitnya dengan keberkatan daripada seorang ibu yang melahirkan. Apabila ibu redha dan mendoakan yang terbaik buat anaknya, insyaAllah segala urusan anak itu dipermudahkan.

Seperti yang dikongsikan oleh seorang penyanyi dan pelakon, Afieq Shazwan yang meluahkan rasa syukur kerana usaha kerasnya selama ini akhirnya berbaloi apabila berjaya memiliki sebuah kereta jenama Honda Civic RS.

Menurut Afieq atau nama sebenarnya Mohammad Shafieq Shazwan Zamros, dia mengakui kejayaan itu tidak sehebat mana tetapi cukup bersyukur dengan kurniaan diberikan Allah SWT.

Menerusi satu posting di laman Instagram, Afieq berkata dia pernah hampir berputus asa namun mujur ibu tersayang bertindak menjadi pemangkin semangat agar terus kuat mencapai impiannya.

“Syukur alhamdulillah ya Allah atas rezekiMu yang tak terhingga, tak pernah termimpi walaupun tidak lah sehebat mana tapi cukup memadai untuk afieq bersama mama.

“Usaha, sabar, dan tawaqqal alhamdulillah Allah makbulkan jugak. Walaupun berbagai ujian tempuh sama2 akhirnya bahagia pun kecapi bersama.

“Terima kasih mama sentiasa ada di sisi dalam susah dan senang walaupun pernah putus asa tapi mama lah penaik semangat Afieq,” kata penyanyi berusia 25 tahun itu.

Afieq berkata, dia berharap lebih banyak kejayaan akan dikecapi selain mengucapkan terima kasih kepada individu yang mendoakan dirinya serta ibu tercinta.

“InsyaAllah more to come! Thank you semua yang sentiasa mendoakan Afieq dengan mama. Semoga mama sentiasa sihat dapat tengok Apit (nama panggilan) kahwin pulak,” ujarnya lagi.

Meninjau di ruangan komen, rata-rata rakan artis dan pengikut Afieq ucap tahniah atas kejayaan tersebut selain mendoakan  terus dimurahkan rezeki.


Anak Meninggal Selepas Merentas Desa Di Sekolah. Ayah Terkilan Tak Dapat Tunai Permintaan Terakhir!

Membaca berita yang disiarkan di beberapa akhbar tempatan mengenai seorang pelajar lelaki yang meninggal dunia selepas menyertai latihan merentas desa di sekolah, serba sedikit terkesan pada diri kita sebagai ibu bapa.
Tiada siapa menduga kejadian seperti ini boleh terjadi dan mengetahui lanjut tentang berita ini, jom baca selanjutnya.

Pelajar lelaki sebuah sekolah agama meninggal dunia selepas pengsan ketika menyertai latihan merentas desa di Sungai Besar, semalam. Mangsa berusia 16 tahun disahkan meninggal dunia selepas dibawa ke Klinik Kesihatan Sungai Besar. Ketua Polis Daerah Sabak Bernam Superintendan Agus Salim Mohd Alias berkata, sebelum kejadian, pelajar itu menjalani latihan merentas desa sejauh 3.8 kilometer. Ini yang dilaporkan Harian Metro.

Menakala kisah ini turut mendapat liputan di Sinar Harian yang mana menurut apa yang dikongsikan di akhbar tersebut, kasut bola menjadi permintaan terakhir adik Muhammad Shaharif Mohd Sarbaini, 16 yang merupakan pelajar tingkatan 4 Sekolah Agama Menengah Tengku Ampuan Jemaah (SAMTAJ) Sungai Besar. Bapanya, Mohd Sarbaini Kamarul Baharin, 50, berkata, arwah anaknya itu sempat bersembang dan memintanya membelikan kasut bola baharu pada malam kelmarin.

"Arwah nampak pelik malam sebelum kejadian. Biasanya arwah serius, tapi malam itu dia bergurau dengan saya.

"Saya bertanya kepada arwah sama ada dia inginkan sesuatu, arwah tersenyum dan maklumkan dia inginkan kasut bola untuk digunakan semasa pemilihan pemain bola sepak sekolahnya," katanya.

Mohd Sarbaini yang menetap di Parit 8 Sungai Besar berkata, dia terkilan kerana tidak sempat membeli kasut bola seperti dihajati Muhammad Shaharif.

"Saya memang berhasrat hendak beli kasut bola untuknya, tapi takdir menentukan arwah pergi dahulu meninggalkan kami sekeluarga," katanya.

Ujarnya, Allahyarham Muhammad Shaharif seorang yang aktif dalam sukan termasuk mewakili sekolah ke peringkat negeri dalam sukan kriket.

"Saya dimaklumkan arwah sempat menamatkan latihan merentas desa dan menduduki tempat keempat.

"Sejurus arwah sampai (menamatkan larian) ke sekolah, rakannya memberitahu Muhammad Shaharif terus mendapatkan air dan baring di beranda surau.

"Rakannya menghampiri arwah pada mulanya menyangka Muhammad Shaharif terlalu penat tapi terkejut apabila mendapati arwah sudah tidak sedarkan diri," katanya.

Katanya, dia yang bertugas di sebuah sekolah rendah di Sungai Besar dihubungi seorang guru memaklumkan anaknya pengsan selepas latihan merentas desa dan dibawa ke Klinik Kesihatan Sungai Besar.

"Namun, segalanya berakhir apabila pegawai perubatan mengesahkan anak saya sudah meninggal dunia.

"Saya reda dengan ketentuan ALLAH kerana arwah merupakan anak yang baik dan mendengar kata," katanya.

Katanya, jenazah anaknya itu selamat dikebumikan di Tanah Perkuburan Islam Kampung Bagan Terap jam 10.20 pagi tadi (artikel ini disiarkan pada 15 Janurai)

Sementara itu, Ketua Polis Daerah Sabak Bernam, Superintendan Agus Salim Mohd Alias mengesahkan kejadian terbabit.

Beliau berkata, mayat mangsa dibawa ke Hospital Tengku Ampuan Jemaah (HTAJ) Sabak Bernam untuk bedah siasat.

"Hasil pemeriksaan pada fizikal mangsa mendapati tiada sebarang unsur jenayah dan kes diklasifikasikan sebagai mati mengejut," katanya.


“Kuat Jodoh Muka, Pun Dah Hampir Sama.” Ucapan ‘Sweet’ Ashraf Muslim Puji Dua Isterinya Raih Perhatian

“Kuat Jodoh Muka Pun Dah Hampir Sama.” Ucapan ‘Sweet’ Ashraf Muslim Puji Dua Isterinya Raih Perhatian

Bahagia itu tidak bersandar pada kebendaan semata-mata, tetapi saling melengkapi dan bersikap tolak ansur.

Bagi pelakon Ashraf Muslim meluahkan rasa bertuah memiliki isteri-isteri yang sentiasa membantunya dalam kehidupannya.

Perasaan itu diluahkan menerusi muat naik terkini di Instagram miliknya. Malah wargamaya memuji keluarga bahagia ini yang sentiasa harmoni.

LUAH SYUKUR DUA ISTERI SENTIASA MEMBANTU

Lama tak post gambar bertiga. Terima kasih ku ucapkan kepada kedua-dua isteriku yg kusayangi yg sentiasa membantuku dalam susah senang kehidupan ini.

Kita lakukan sahaja apa yg Allah suka, insyaAllah dapat keberkatan darinya.

Semoga Allah meyayangi kita semua dan memberkati hubungan kita sekeluarga. Ayah sayang mama dan ibu.

“KUATNYA JODOH , MUKA DAH HAMPIR SAMA.”

Meninjau di ruangan komen, menerusi kapsyen Ashrafm rata-rata memuji keluarga bahagia ini. Bahkan ada juga meminta tip bahagia poligami.

Antara komen adalah seperti berikut:

“Muka semua dah hmpir sama dah. Semoga bahagia hingga ke syurga.”

“Suka tgk famili asyraf semoga mnjadi contoh pd yg lain & sentiasa bahagia dunia akhirat”

“Dah macam adik beradik jer nie. Bahagia sampai syurga hendaknya.”

“Kuat jodoh muke smue hampir same.”

Untuk rekod, Ashraf bernikah dengan isteri pertamanya, Noor Dayana Lokman pada 24 September 2011 di Mekah dan difahamkan masalah rumah tangga mula tercetus kerana isu belum dikurniakan zuriat selama dua tahun perkahwinan.

Bagaimanapun, selepas empat tahun bernikah, mereka dikurniakan seorang anak lelaki, Anas Ashraf, 7.

Manakala, bersama Wan Sakinah Ahmad Saburi yang dinikahi di Thailand pada 7 Julai 2013 pula, mereka dikurniakan tiga cahaya mata iaitu Sarah Ashraf, 8, Adam Ashraf, 7, dan Safiyyah Ashraf, 3.


Warga Emas Berusia 83 Tahun Cedera Parah Dipukul Anak Kerana Tumpahkan Nasi

Hanya disebabkan nasi tertumpah ke lantai, seorang warga emas cedera parah kerana dipukul anaknya sendiri.

Mangsa yang berusia 83 tahun ini pada mulanya ditengking oleh anaknya kerana mahu makan malam tetapi dihalang oleh anak lelakinya yang berusia 48 tahun.

Keadaan menjadi lebih tegang apabila warga emas tersebut tertumpahkan nasi yang dipegangnya ke lantai membuatkan anaknya itu bertindak agresif dengan memukul kepala dan badan mangsa sehingga jatuh.

Kejadian ini berlaku pada hari Isnin lalu di Jakarta Barat, Indonesia. Selepas berdepan dengan situasi cemas tersebut, warga emas terbabit telah dibawa ke hospital bagi mendapatkan rawatan dan laporan polis di buat.

Anak lelakinya telah ditahan dan dari hasil saringan air kencing mendapati suspek positif dadah jenis syabu.

Dari sumber , anak lelaki mangsa sudah berkahwin tetapi tidak memiliki anak. Isterinya tinggal berasingan dan beliau tinggal bersama mangsa (bapa kandung) manakala ibu kandungnya sudah meninggal dunia.

Sumber: Merdeka.com, News Detik

[MESTI BACA]


Niat Bercuti Bertukar Tragedi, 3 Beranak ‘Pergi’ Selamanya Akibat Rempuh Lori Baiki Jalan

Niat mahu bercuti ke Kuala Lumpur bertukar tragedi apabila 3 beranak maut dalam kemalangan  di Kilometer 216 Lebuh Raya Utara-Selatan (arah utara) pagi tadi berlaku selepas kereta dinaiki mangsa merempuh sebuah lori yang berhenti bagi kerja pembaikan jalan.

Memetik dari laporan Kosmo!, mangsa yang maut dikenal pasti sebagai Muhammad Nazirul Syafiq Azmi, 28, dan isterinya, Zubaidah Abd. Rajak serta anak mereka, Muhammad Rizqi Muhammad Nazrul Syafiq yang baru berusia setahun.

Menurut Ketua Polis Daerah Alor Gajah, Superintendan Arshad Abu, kemalangan dipercayai berlaku selepas kereta jenis Honda Jazz dinaiki keluarga berkenaan merempuh bahagian belakang lori yang sedang melakukan kerja pembaikan jalan.

Hasil siasatan di tempat kejadian mendapati lori terbabit telah berhenti di lorong paling kanan dan sedang meletakkan kon bagi kerja pembaikan pembahagi jalan.

“Bagaimanapun kereta dinaiki tiga beranak itu telah datang dari arah belakang dan merempuh lori terbabit,” katanya.

Akibat daripada rempuhan kuat, ketiga-tiga mangsa dilaporkan meninggal dunia di tempat kejadian dengan masing-masing mengalami kecederaan parah di bahagia kepala.

Difahamkan, pasangan suami isteri itu merupakan jururawat di Hospital Pakar KPJ Puteri dan KPJ Johor di Johor Bahru.

Mereka juga dimaklumkan dalam perjalanan menuju ke Kuala Lumpur untuk bercuti.

Kesemua mayat telah dihantar ke Unit Forensik Hospital Alor Gajah dan proses bedah siasat sedang dijalankan. Kes disiasat mengikut Seksyen 41(1) Akta Pengangkutan Jalan 1987.


Bayaran Pembiayaan Rumah Lagi Cepat Langsai, Buat Cara Ni!

Bila ada teknik yang boleh diguna pakai bagi menjimatkan dan memendikkan tempoh pembiayaan rumah, kenapa tidak kita praktiskan?

Nak tahu lanjut, ini perkongsiannya.

Nak Cepat habis bayar pembiayaan rumah?

Contoh buat pembiayaan rumah RM300,000 untuk tempoh pembiayaan 35 tahun . Monthly instalment bulanan adalah RM1,420 selama 420 bulan @ 35 tahun . Dengan bayar extra sebulan RM250 , pembiayaan rumah tersebut akan habis 120 bulan @ 10 tahun lebih Awal dari tempoh sebenar 35 tahun .

Kita keluar bayaran extra RM250 x 300 bulan = RM75,000

Kita jimat bayaran kehadapan RM1,420 x 120 bulan = RM170,400

Tak mampu banyak , kita mula dulu dengan extra RM50 . Ia akan memberi impak besar pada principal baki pembiayaan .


‘Sebaik-baik Pekerjaan Adalah Belajar Dan Mengajar.’ Impian Neelofa Untuk Ajar Mengaji

Sejak mendirikan rumahtangga, selebriti terkenal Noor Neelofa telah mengurangkan aktiviti seninya dan banyak fokus pada perniagaan yang diusahakan bersama suami, PU Riz.

Neelofa juga lebih banyak tampil dalam program yang berkaitan ilmu dan talk.

Walaupun sudah mengecapi pelbagai kejayaan dan pencapaian serta dilihat semakin maju dalam menguruskan perniagaannya namun Neelofa mengatakan bahawa dia mempunyai impian untuk menjadi seorang guru yang boleh mengajar mengaji.

“Alhamdulillah okay, banyaklah yang tercapai mimpi-mimpi, impian-impian tu tapi yang tak tercapai lagi (kalau) pekerjaan yang saya nak buatlah.”

“Sebab kan ada hadis cakap, ‘sebaik-baik pekerjaan adalah belajar dan mengajar (ilmu al-Quran).”

“Dan saya nak lah reti belajar mengaji dan ajar mengaji pula, hah macamtu. Itu impian saya lah kan.”

Tambah Neelofa lagi, dia tidak kisah sekiranya hanya berpeluang untuk mengajar beberapa orang sahaja asalkan impiannya itu tercapai.

Walaupun tak mengajar mengaji ramai, ajar beberapa orang pun cukuplah sekadar memenuhi impian itu.

Sekadar boleh, ada kemampuan untuk mengajar mengaji jadi, doa-doakanlah.

Dalam pada itu, suami kepada Neelofa, PU Riz atau nama sebenarnya Haris Ismail berpendapat bahawa kesemua impian isteri tercintanya itu sudah pun tercapai kecuali impian untuk menambahkan lagi ilmu pengetahuan mengenai perihal agama.

Semoga segala peribadi mulia yang ditunjukkan oleh Neelofa dan suami akan dijadikan contoh untuk masyarakat.


Bukan Kita Je Boleh Amal, Tapi Anak Beranak Yang Ada Masalah Angin Dalam Badan Pun Elok Minum Sama-Sama!

Bab penjagaan kesihatan umumnya adalah lebih baik kita ambil inisiatif untuk pastikan bukan sahaja kita sorang-sorang sahaja amalkan petua ini dan seeloknya turut dikongsi seisi keluarga.

Contohnya, dengan mengamalkan minuman herba ini yang dikatakan  boleh menjadi penawar untuk beberapa masalah kesihatan seperti kencing manis, darah tinggi, buang angin dan kempiskan perut buncit sebagai mana yang dikongsikan oleh puan Noor Azlina Mohamed Zain di akaun fbnya.

Menurutnya, petua tersebut diperolehi daripada seorang makcik berbangsa Cina. Ayuh kita ikuti perkongsiannya dan pelajari cara penyediaan air herba tersebut.

Sebenarnya resepi ni dapat dari sorang auntie cina masa hiking bukit hari tu. Umur dah lebih 60 tak ada penyakit pom sihat cergas jer. Seminggu 3,4 kali dia wajib minum. Sebab tu perut dia tak buncit. Jarang katenya sakit perut sebab angin dan sembelit.

Pastu resepi ni dia bagi sorng mak cik melayu ada darah tinggi. Makcik tu amalkan setiap hari darah tinggi turun , tekanan darah pom cantik jer. Pastu dia cakap lagi biasala bahan tradisional ni memang tak ramai buat sebab kena rajin. Rasa pom tak sesedap air fresh oren. Tapi kalau amal selalu memang berkesan.

Ina balik umah selang seminggu dua baru teringin nak buat..eh betul cakap dia perut tak angin , rasa ringan je perut.. Lawas membuang mungkin sebab ada asam keping tu elok membuang. Buat banyak agak2 boleh minum untuk seminggu. Sedap tau air dia..wangi daun pandan tu.

bahan-bahan:

4 keping asam

Halia

Daun pandan

Cara penyediaan:

Last sekali dah sejuk korang boleh campurkan sedikit madu.

sumber : Noor Azlina Mohamed Zain


Anak Sekarang Tak Pandai Nak Berkomunikasi Dengan Orang Lain, Dr Ni Pesan Jadikan Pengajaran!

Memberi gajet seperti telefon pintar dan tablet kepada kanak-kanak kini sudah menjadi kelaziman bagi kebanyakan ibu bapa. Jadi tidak hairanlah permintaan seperti “Ibu, nak main handphone”, “Mama, adik nak phone”, “Ayah, nak tab” dan macam-macam lagi kita dengar bila anak berasa bosan di rumah. Pasti telefon atau gajet yang dimintanya terlebih dahulu.

Akibatnya, anak-anak berkenaan menghabiskan masa berjam-jam untuk meneroka segala aplikasi dan permainan dalam gajet berkenaan hingga ada ibu ayah merasakan anak-anak zaman sekarang sudah tidak pandai atau bermasalah untuk berinteraksi dan berkomunikasi dengan orang lain. Ini kerana dunia anak-anak hanya dirinya dan gajet!

Memberi respon terhadap hal tersebut, Dr Kamarul Ariffin Nor Sadan berkongsi pandangannya di Twitter dan pendapatnya itu menarik perhatian warganet terutamanya bagi mereka yang bergelar ibu dan ayah.

Apa yang pasti, jangan kita sebagai ibu ayah menuding jari mencari salah daripada pihak lain, namun lupa untuk menilai dan melihat sendiri punca semua ini berlaku.

Antara punca yang diutarakan olehnya yang menjadi anak seorang pendiam, pemalu, kuat meragam dan sebagainya yang dikaitkan dengan kesan penggunaan gajet oleh sesetengah ibu bapa, hakikatnya adalah sikap ibu ayah itu sendiri yang awalnya tidak sabar melayan karenah anak atau pun sibuk dengan urusan sendiri.

Jelasnya lagi, ibu ayah cepat berasa bosan bila anak ulang-ulang soalan dan akhirnya kita juga yang minta anak jangan bertanya lagi. Kalau jawab sekali pun soalan tersebut, kita akan jawab ala kadar, sepatah dua sahaja. Itu yang bila hendak senang, kita beri gajet kepada anak-anak biar mereka tidak mengganggu kita.

Maksudnya di sini, kita sendiri yang ajar anak-anak kita tentang cara komunikasi yang salah. Bila anak itu menjadi masalah sosial, kita salahkan pula sepenuhnya pada gajet.  Namun hakikatnya, pengawasan dan penggunaan yang betul boleh jadi platform yang baik untuk mendidik anak-anak.

Di dalam perkongsiannya juga, Dr Kamarul memberikan tip untuk ibu ayah agar dapat ‘tinggalkan’ emosi negatif dari tempat kerja di luar pintu dengan langkah-langkah berikut :